hotchpotch/miracl-hf-unified huggingface dataset:
สนธิสัญญาลาเตรัน
สนธิสัญญาลาเตรัน เป็นหนึ่งในกลุ่มสนธิสัญญาลาเตรัน ค.ศ. 1929 หรือข้อตกลงลาเตรัน ซึ่งเป็นความตกลงสามฉบับที่กระทำใน ค.ศ. 1929 ระหว่างราชอาณาจักรอิตาลีกับสันตะสำนัก ให้สัตยาบันเมื่อวันที่ 7 มิถุนายน ค.ศ. 1929 ยุติ "ปัญหาโรมัน" อิตาลีขณะนั้นอยู่ภายใต้รัฐบาลฟาสซิสต์ รัฐบาลอิตาลีชุดต่อมาทั้งหมดต่างถือสนธิสัญญานี้
กลุ่มสนธิสัญญาลาเตรันประกอบด้วยเอกสารสามฉบับ ดังนี้
การเจรจาเพื่อการชำระหนี้ของปัญหาโรมันเริ่มขึ้นใน ค.ศ. 1926 ระหว่างรัฐบาลอิตาลีกับสันตะสำนัก และเป็นผลให้เกิดความตกลงในข้อตกลงลาเตรันสามฉบับ ลงพระปรมาภิไธยโดย พระเจ้าวิกเตอร์ อิมมานูเอลที่ 3 แห่งอิตาลี, ลงนามโดย เบนิโต มุสโสลินี นายกรัฐมนตรีอิตาลีและผู้นำ ("ดูเช") แห่งพรรคฟาสซิสต์แห่งชาติ และแทนสมเด็จพระสันตะปาปาปิอุสที่ 11 โดยปีเอโตร กัสปาร์รี เลขาธิการแห่งรัฐคาร์ดินัล เมื่อวันที่ 11 กุมภาพันธ์ ค.ศ. 1929 ความตกลงนี้ลงนามในพระราชวังลาเตรัน จึงเป็นชื่อของสนธิสัญญา
ความตกลงนี้รวมสนธิสัญญาการเมืองซึ่งสถาปนารัฐนครวาติกันและรับรองเอกราชที่บริบูรณ์และเป็นอิสระแก่สันตะสำนัก สมเด็จพระสันตะปาปาถูกผูกมัดให้เป็นกลางในความสัมพันธ์ระหว่างประเทศและงดการไกล่เกลี่ยในข้อถกเถียงเว้นแต่ได้รับการร้องขอจากทุกฝ่ายที่เกี่ยวข้องโดยเฉพาะตลอดไป ความตกลงระหว่างสันตะปาปากับรัฐบาลซึ่งระบุให้นิกายคาทอลิกเป็นศาสนาประจำชาติอิตาลี ความตกลงการเงินได้รับการตอบรับว่าเป็นการชำระหนี้การอ้างสิทธิ์ทั้งหมดของสันตะสำนักต่ออิตาลีซึ่งเกิดจากการสูญเสียอำนาจทางโลกใน ค.ศ. 1870
ปัญหากรุงโรม
ปัญหากรุงโรม () เป็นกรณีพิพาททางการเมืองระหว่างรัฐบาลอิตาลีกับสมเด็จพระสันตะปาปาระหว่าง ค.ศ. 1861 ถึง 1929
ปัญหากรุงโรมเริ่มขึ้นเมื่อกรุงโรมได้รับการประกาศให้เป็นเมืองหลวงของอิตาลีเมื่อวันที่ 27 มีนาคม ค.ศ. 1861 และสิ้นสุดลงด้วยกลุ่มสนธิสัญญาลาเตรัน ระหว่างรัฐบาลมุสโสลินีกับสมเด็จพระสันตะปาปาปิอุสที่ 11 หลังการยึดกรุงโรมเมื่อวันที่ 20 กันยายน ค.ศ. 1870 สมเด็จพระสันตะปาปาทั้งหลายต่างมองว่าตนเป็น "นักโทษในวาติกัน" (prisoners in the Vatican) ตามคำของสมเด็จพระสันตะปาปาปิอุสที่ 9
(ไอแคนท์เก็ตโน) แซทิสแฟคชัน
(ไอแคนท์เก็ตโน) แซทิสแฟคชัน () หรือ แซทิสแฟคชัน (Satisfaction) เป็นเพลงร็อกของเดอะโรลลิงสโตนส์ แต่งโดยคีธ ริชาร์ด และมิก แจ็กเกอร์ โปรดิวส์โดยแอนดรูว์ ลูก โอลแดม ออกวางจำหน่ายในปี ค.ศ. 1965 มีเนื้อหาเกี่ยวกับความผิดหวังในเรื่องทางเพศ และเกี่ยวกับลัทธิทางการค้าในสหรัฐอเมริกา
ริชาร์ดและแจ็กเกอร์แต่งเพลงนี้ขณะพักอยู่ที่โรงแรมแห่งหนึ่งในเมืองเคลียร์วอเทอร์ สหรัฐอเมริกา เมื่อเดือนพฤษภาคม ค.ศ. 1965 คืนหนึ่งริชาร์ดตื่นขึ้นมาตอนกลางดึกพร้อมกับคิดท่อนริฟฟ์กีตาร์ใหม่ขึ้นมาได้ เขาบันทึกตัวอย่างท่อนกีตาร์นั้นลงม้วนเทป และเขียนไว้ว่า "ฉันยังไม่พอใจ" (I can't get no satisfaction) แล้วกลับไปนอนต่อ
ต่อมาแจ็กเกอร์ได้เขียนคำร้อง บรรยายถึงความไม่พอใจที่ขณะพักอยู่ที่นั่นทางวงไม่ได้รับอนุญาตให้ซ้อมดนตรี และวิพากษ์การค้าแบบมุ่งหวังผลกำไรในสหรัฐอเมริกา ที่สัมผัสได้ว่าแตกต่างจากในบ้านเกิดของพวกเขาที่สหราชอาณาจักร ในการบันทึกเสียงจริง ริชาร์ดได้ปรับปรุงท่อนริฟฟ์เล็กน้อย เพราะกังวลว่าของเดิมนั้นคล้ายคลึงกับท่อนฮอร์นริฟฟ์ของเพลง "Nowhere To Run" ของวงอาร์แอนด์บี มาร์ธาแอนด์เดอะแวนเดลลาส มากเกินไป
เดอะโรลลิงสโตนส์บันทึกเสียงเพลงนี้เสร็จเมื่อเดือนมิถุนายน ค.ศ. 1965 อยู่ในอัลบัม "Out of Our Heads" ฉบับวางจำหน่ายในสหรัฐอเมริกา เพลงนี้กลายเป็นเพลงฮิต เป็นเพลงแรกของวงที่ขึ้นถึงอันดับหนึ่งบิลบอร์ดฮอต 100 ส่วนในสหราชอาณาจักร ในระยะแรกเพลงนี้มีเปิดเฉพาะกับสถานีวิทยุใต้ดินเนื่องจากมีเนื้อหาเกี่ยวกับทางเพศโจ่งแจ้ง ซิงเกิลวางจำหน่ายในอังกฤษเมื่อเดือนสิงหาคมปีนั้น เป็นเพลงที่สี่ของวงที่ขึ้นถึงอันดับหนึ่งชาร์ตซิงเกิลแห่งสหราชอาณาจักร และยังขึ้นถึงอันดับหนึ่งในเยอรมนี ไอร์แลนด์
ในปี 2004 นิตยสารโรลลิงสโตนได้จัดให้เพลงนี้ติดอันดับ 2 ของ 500 อันดับเพลงยอดเยี่ยมตลอดกาล รองจากเพลง "ไลค์อะโรลลิงสโตน" ของบ็อบ ไดแลน ในปี 2006 เพลงนี้ได้รับการบรรจุไว้ในหอทะเบียนงานบันทึกเสียงแห่งชาติ ของหอสมุดรัฐสภาอเมริกัน
ศิลปินที่นำผลงานเพลงนี้มาขับร้องใหม่ เช่น โอทิส เรดดิง ในปี 1966, เดโว ในปี 1977, บริตนีย์ สเปียร์ส ในปี 2000
หมู่เกาะรีเยา
หมู่เกาะรีเยา () เป็นหมู่เกาะแห่งหนึ่งในเกาะสุมาตรา ซึ่งเป็นเกาะที่ใหญ่ที่สุดอันดับ 6 ของโลกและเป็นเกาะที่ใหญ่ที่สุดในประเทศอินโดนีเซีย และเป็นส่วนหนึ่งของกลุ่มเกาะมลายู อยู่ทางตอนใต้ของประเทศสิงคโปร์ ทางตะวันออกของหมู่เกาะนี้คือมหาสมุทรอินเดีย และมีเมืองหลวงชื่อตันจุงปีนัง
คุ
คุ เป็นคะนะของภาษาญี่ปุ่นตัวหนึ่ง ฮิระงะนะเขียนว่า く มีที่มาจากตัวเขียนหวัดของมันโยงะนะ 久 และคะตะกะนะเขียนว่า ク มีที่มาจากส่วนซ้ายของมันโยงะนะ 久 ออกเสียงว่า เมื่อเติมดะกุเต็งจะออกเสียงว่า ในพยางค์แรก และแปรเสียงอยู่ระหว่าง กับ ในพยางค์อื่น ชาวญี่ปุ่นอาจออกเสียงคุที่อยู่ท้ายคำหรือท้ายประโยคเป็น โดยละเสียงสระเพื่อความสะดวกในการสนทนา
く เป็นอักษรลำดับที่ 8 อยู่ระหว่าง き (คิ) กับ け (เคะ) ในการจัดลำดับอักษรปัจจุบัน ส่วนการจัดลำดับแบบอิโระฮะ く เป็นอักษรลำดับที่ 28 อยู่ระหว่าง お (โอะ) กับ や (ยะ)
ภาษาไอนุใช้คะตะกะนะขนาดเล็ก ㇰ เป็นพยัญชนะสะกด เหมือนการสะกดด้วย -ก
ข้อความภาษาญี่ปุ่นทั่วไปไม่เติมฮันดะกุเต็งบนคุ แต่อาจนักภาษาศาสตร์อาจเติมฮันดะกุเต็งบนคุ く゚, ク゚ เพื่อแสดงเสียง
ฮิระงะนะ く มีลำดับขีด 1 ขีดดังนี้
คะตะกะนะ ク มีลำดับขีด 2 ขีดดังนี้
ตัวอย่างคันจิที่อ่านว่าคุ และขึ้นต้นด้วยคุ มีดังนี้
เชน โทโพโรสกี
เชน แองเจโล โทโพโรสกี () เกิดวันที่ 6 สิงหาคม ค.ศ. 1975 ที่แพดด็อกวูด รัฐซัสแคตเชวัน เป็นนักกีฬาฮอกกี้น้ำแข็งระดับอาชีพในตำแหน่งปีกขวา เขาได้รับการเกณฑ์เข้าสู่รอบที่สอง ในลำดับที่ 42 โดยลอสแอนเจลิสคิงส์ ในรายการ 1993 เอ็นเอชแอลเอ็นทรี่ดราฟท์ เขาเล่นสามเกมในเอ็นเอชแอล ร่วมกับทีมโตรอนโตเมเปิลลีฟส์ ในฤดูกาล 1996–97
ในฤดูกาล 2010-11 เขาเล่นให้กับทีมตัปปารา ในรายการ เอสแอม-ลีกา ของฟินแลนด์
วงศ์ปลาปักเป้าฟันสองซี่
วงศ์ปลาปักเป้าฟันสองซี่ (, วงศ์: Diodontidae) เป็นวงศ์ของปลากระดูกแข็งในอันดับปลาปักเป้า (Tetraodontiformes) วงศ์หนึ่ง ใช้ชื่อวงศ์ว่า Diodontidae ซึ่งมีความหมายว่า "ฟันสองซี่"
มีรูปร่างคล้ายกับปลาปักเป้าในวงศ์ Tetraodontidae แต่ว่าปลาปักเป้าในวงศ์ปลาปักเป้าฟันสองซี่นี้ มีฟันแหลมคมที่ใช้สำหรับกัดกินสัตว์มีเปลือกรวมถึงปะการังชนิดต่าง ๆ สองซี่ใหญ่ ๆ ในปาก เชื่อมติดต่อกันบนขากรรไกร โดยที่ไม่มีร่องผ่าตรงกลาง มีเส้นข้างลำตัวไม่สมบูรณ์ ครีบอกมีขนาดใหญ่คล้ายพัด ครีบหลัง และครีบก้นอยู่ค่อนไปทางด้านท้ายของลำตัว ครีบหลังไม่มีก้านครีบแข็ง ไม่มีครีบท้อง ครีบหางกลมมน
มีรูปร่างอ้วน กลม แบนข้างเล็กน้อย สามารถขยายร่างกายให้กลมเหมือนลูกบอลได้ ด้วยการสูดอากาศหรือน้ำเข้าไปในช่องท้อง และผิวหนังจะมีหนามแหลมคมทั่วทั้งตัว ซึ่งจะตั้งตรงทั้งตัวเพื่อป้องกันตัวเองจากศัตรูด้วย
พบกระจายพันธุ์โดยทั่วไปในทะเลทั้งเขตร้อน, เขตอบอุ่น และเขตหนาว โดยเป็นปลาน้ำเค็มทั้งหมด จัดเป็นปลาที่มีขนาดกลางจนถึงขนาดใหญ่ โดยสามารถยาวได้ถึง 2 ฟุต
เป็นปลาที่มีสารเตโตรโดท็อกซิน อย่างร้ายแรง จึงไม่ใช้ในการบริโภค แต่นิยมเลี้ยงเป็นปลาสวยงาม ทั้งในตู้ปลาส่วนบุคคลหรือในพิพิธภัณฑ์สัตว์น้ำ และนิยมทำเป็นเครื่องประดับ โดยเฉพาะการสตัฟฟ์เวลาที่พองตัวออก
เลดี้เจน
เลดี้เจน () เป็นเพลงของเดอะโรลลิงสโตนส์ แต่งโดยมิก แจ็กเกอร์ และคีธ ริชาร์ด อยู่ในอัลบัม "Aftermath" ในปี ค.ศ. 1966 วางจำหน่ายซิงเกิลในสหรัฐอเมริกา เป็นซิงเกิลหน้าบีของเพลง "Mother's Little Helper" ที่ขึ้นถึงอันดับ 8 บิลบอร์ดฮอต 100 ส่วนเพลงเลดี้เจนนี้ ขึ้นถึงอันดับ 24
เพลงนี้เป็นเพลงแนวบาโรกป็อป มีจุดเด่นที่คำร้องแบบโบราณ ในงานบันทึกเสียงในห้องอัด เพลงนี้จะไม่มีเสียงกลอง มีเพียงการบรรเลงแอพพะเลเชียนดัลไซเมอร์โดยไบรอัน โจนส์, กีตาร์โปร่งโดยคีธ ริชาร์ด และฮาร์พซิคอร์ดโดยแจ็ก นิตสเช ที่ให้บรรยากาศแบบสมัยเอลิซาเบธในศตวรรษที่ 16 สันนิษฐานว่าเพลงนี้กล่าวถึงสุภาพสตรีที่ชื่อเจน อาจจะเป็นเจน ซีมัวร์ สมเด็จพระราชินีแห่งอังกฤษ หรือ เจน ออร์มสบี-กอร์ สุภาพสตรีชาวอังกฤษที่รู้จักคุ้นเคยกับมิก แจ็กเกอร์
ภายหลังการเสียชีวิตของไบรอัน โจนส์ ในปี ค.ศ. 1969 เดอะโรลลิงสโตนส์ไม่ได้เล่นเพลงนี้ในการแสดงสดอีกเลย
ณทิพรดา เอื้อพิบูลย์วัฒนา
ณทิพรดา เอื้อพิบูลย์วัฒนา (ชื่อเล่น:แพน; 18 กันยายน — ) เป็นผู้ดำเนินรายการโทรทัศน์ที่มีชื่อเสียงของไทย ซึ่งมีความรู้ความสามารถตลอดจนเป็นหนึ่งในผู้ดำเนินรายการที่ได้รับความสนใจจากผู้ชม
ณทิพรดาสำเร็จการศึกษาในระดับบริหารธุรกิจมหาบัณฑิตจากจุฬาลงกรณ์มหาวิทยาลัยและเคยเป็นผู้รายงานข่าวภาคสนาม รวมถึงเคยเป็นผู้ดำเนินรายการ บิสซิเนส เฮดไลน์, รอบวันทันเหตุการณ์ ทางสถานีโทรทัศน์ผ่านดาวเทียมเอเอสทีวี นิวส์วัน ก่อนที่จะย้ายไปทำหน้าที่เป็นผู้ดำเนินรายการ ข่าวเที่ยง, ทันข่าว ทางสถานีวิทยุโทรทัศน์กองทัพบก ปัจจุบันเธอทำหน้าที่เป็นผู้ดำเนินรายการมันนี่ เดลี่ ซึ่งเป็นรายการที่นำเสนอสาระเกี่ยวกับเศรษฐกิจทางสถานีวิทยุโทรทัศน์ไทยทีวีสีช่อง 3 โดยเธอได้รับการกล่าวว่าเป็นผู้ดำเนินรายการรุ่นใหม่ ที่มีความสามารถในการนำเสนอสาระทางเศรษฐกิจ การเงินและการลงทุน ที่มีความซับซ้อนให้ผู้ชมสามารถทำความเข้าใจได้ง่ายและน่าติดตาม
นอกจากนี้ เธอยังเคยได้รับเชิญในการเป็นพิธีในรายการทางการเงินอื่น ๆ รวมถึงมีส่วนร่วมกิจกรรมทางสังคมในบางโอกาส อาทิ งานมหกรรมวิเคราะห์หลักทรัพย์และการลงทุน, กิจกรรมร่วมบริจาคสิ่งของช่วยเหลือผู้ประสบภัยน้ำท่วม
ภูผา รัตนรุ่งเรืองชัย
เด็กชายภูผา รัตนรุ่งเรืองชัย เกิดวันจันทร์ที่ 8 พฤศจิกายน พ.ศ. 2547 เป็นหนูน้อยยอดกตัญญู ช่วยพ่อร้องเพลงหาเงินรักษาแม่ป่วยมะเร็งเต้านมระยะสุดท้าย และซื้อนมให้น้องชายวัย 3 เดือน ซึ่งความกตัญญูของ น้องไบเบิ้ล ทำให้หลายคนประทับใจและอยากจะยื่นมือช่วยเหลือ ล่าสุดค่ายบันเทิงยักษ์ใหญ่อย่าง กันตนา โดย ตุ๊กตา - จิตรลดา ดิษยนันทน์ รองกรรมการผู้จัดการบริษัท กันตนา มูฟวี่ทาวน์ (2002) จำกัด ได้ให้โอกาส น้องไบเบิ้ล เข้ามาเป็นนักแสดงในสังกัด และวันก่อนเด็กยอดกตัญญูพร้อมคุณพ่อ ก็ได้เดินทางมาเซ็นสัญญากับค่ายกันตนาเป็นเวลา 6 ปีเรียบร้อยแล้ว ทางต้นสังกัดจึงป้อนงานให้ทันทีโดยให้ประเดิมแสดงนำในละครเรื่อง ดุจดาวดิน ออกอากาศทางสถานีโทรทัศน์สีกองทัพบกช่อง 7
กังฟูแพนด้า: ผ่าตำนานห้าผู้พิทักษ์ ป่วนยุทธจักร
กังฟูแพนด้า: ผ่าตำนานห้าผู้พิทักษ์ ป่วนยุทธจักร เป็นภาพยนตร์สั้นเรื่องหนึ่งของกังฟูแพนด้า สร้างโดยดรีมเวิร์กสแอนิเมชัน จัดจำหน่ายโดยพาราเมาต์พิกเจอส์ เป็นเรื่องราวเกี่ยวห้าผู้พิทักษ์ ได้แก่ ไทเกรซ , กระเรียน , วานร , อสรพิษ และตั๊กแตน ฉายวันที่ 9 พฤศจิกายน พ.ศ. 2551
Usavich ซี้ป่วนก๊วนกระต่าย
Usavich ซี้ป่วนก๊วนกระต่าย (; ) ชื่อเรื่องมาจากคำว่า อุซะงิ ( "กระต่าย") กับคำว่า Vich ที่ทำให้ดูเหมือนภาษารัสเซีย เป็นอนิเมะสั้นของญี่ปุ่น ความยาวตอนละ 1 นาทีเศษ
แต่เดิมสร้างขึ้นเพื่อบริการโทรศัพท์มือถือเอ็มทีวีญี่ปุ่น "Flux" และถูกสร้างขึ้นออกอากาศทางเอ็มทีวีญี่ปุ่น โดยมีซะโตะชิ โทะมิโอะกะและสตูดิโอกะนะบังกราฟิกส์ของเขาเป็นผู้สร้าง เนื้อเรื่องเป็นเรื่องเกี่ยวกับชีวิตของกระต่ายนักโทษสองตัว 2 ตัวกับการดำรงชีวิตในคุกโซเวียตช่วงฤดูกาลแรก และฤดูกาลต่อ ๆ มาจะเป็นเรื่องราวของการผจญภัยและหลบหนีตำรวจ มีทั้งหมด 5 ฤดูกาล
ผู้คุมนักโทษทั้งหมดจะปรากฏเฉพาะในฤดูกาลที่ 1 เท่านั้น และจะพบอีกครั้งในท้ายฤดูกาลที่ 3 บนรถของตำรวจ
เล็ตส์สเปนด์เดอะไนต์ทูเกเตอร์
เล็ตส์สเปนด์เดอะไนต์ทูเกเตอร์ () เป็นเพลงของเดอะโรลลิงสโตนส์ที่วางจำหน่ายซิงเกิลในเดือนมกราคม ค.ศ. 1967 และอยู่ในอัลบัม "Between the Buttons" ฉบับวางจำหน่ายในสหรัฐอเมริกา แต่งโดยมิก แจ็กเกอร์และคีธ ริชาร์ด
ซิงเกิลนี้ขึ้นถึงอันดับสามในชาร์ตซิงเกิลแห่งสหราชอาณาจักร ส่วนในสหรัฐอเมริกาวางจำหน่ายเป็นซิงเกิลหน้าเอ คู่กับเพลง "Ruby Tuesday" ในหน้าบี พร้อมกับการวางจำหน่ายอัลบัม "Between the Buttons" ในสหรัฐซิงเกิลเพลงนี้ขึ้นถึงเพียงอันดับที่ 55 ในบิลบอร์ดฮอต 100 แต่เพลง รูบีทิวสเดย์ กลับขึ้นถึงอันดับหนึ่ง ทั้งนี้เพราะเนื้อเพลงถูกตีความว่าชักจูงให้คนมีเพศสัมพันธ์กันอย่างโจ่งแจ้ง นักจัดรายการวิทยุจึงพากันพลิกแผ่นเสียงไปเปิดเพลงรูบีทิวสเดย์ออกอากาศแทน
ในการบันทึกเทปรายการดิเอ็ดซัลลิแวนโชว์ในปี 1967 เอ็ด ซัลลิแวนปฏิเสธไม่ยอมให้ทางวงร้องเพลงนี้ออกอากาศ ซึ่งได้มีการตกลงประนีประนอม โดยเปลี่ยนคำร้องจาก "let's spend "the night" together" เป็น "let's spend "some time" together" แต่ในการบันทึกเทป พอร้องมาถึงท่อนนี้ แจ็กเกอร์แสดงท่าทางล้อเลียน โดยกลอกตาไปมาใส่กล้องโทรทัศน์ หลังรายการนั้นจบลง เอ็ด ซัลลิแวนประกาศว่าจะไม่เชิญเดอะโรลลิงสโตนส์มาออกรายการอีกต่อไป ในเดือนเมษายน ค.ศ. 2006 ซึ่งเดอะโรลลิงสโตนส์มีโอกาสได้จัดการแสดงในสาธารณรัฐประชาชนจีน เจ้าหน้าที่รัฐบาลจีนก็ไม่อนุญาตให้มีการแสดงเพลงนี้ เนื่องจากมีเนื้อหาไม่เหมาะสม
เพลงนี้เคยได้รับการบันทึกเสียงโดย มัดดี วอเทอส์ ในปี 1968, เดวิด โบวี ในปี 1973, ทีน่า เทอร์เนอร์ ในปี 1975
ดาราทอง
ดาราทอง หรือ ทองเอกกระจัง เป็นขนมไทยชนิดหนึ่ง มีส่วนประกอบหลักคือขนมทองเอก (ทำจากแป้งสาลี ไข่แดง กะทิ และน้ำตาล) ปั้นเป็นทรงกลมแป้นเล็กน้อย บากให้เป็นร่อง ๆ คล้ายผลมะยมหรือผลฟักทอง แล้วนำไปวางบนจานแป้งเล็ก ๆ ที่ติดขอบด้วยเมล็ดแตงโมกวาดน้ำเชื่อม (กวาดให้น้ำตาลแห้งเกาะเมล็ดเป็นหนาม) จากนั้นประดับยอดด้วยแผ่นทองคำเปลวที่กินได้
อย่างไรก็ตาม ทุกวันนี้ดาราทองเป็นขนมที่หลายคนสับสนและคิดว่าเป็นจ่ามงกุฎ ซึ่งที่จริงเป็นชื่อขนมไทยอีกชนิดหนึ่ง
เหรียญลูกเสือสรรเสริญ
เหรียญลูกเสือสรรเสริญ เป็นเหรียญสำหรับพระราชทานเป็นบำเหน็จความชอบในราชการ สำหรับพระราชทานแก่ลูกเสือ ผู้บังคับบัญชาลูกเสือ ผู้ตรวจการลูกเสือ กรรมการลูกเสือและเจ้าหน้าที่ลูกเสือ
ต้นแบบของเหรียญลูกเสือสรรเสริญ มาจาก "เหรียญที่ระลึกลูกเสือ" ซึ่งพระราชทานให้ลูกเสือที่ออกจากประจำการไปเป็นเสือป่า ต่อมาได้พัฒนาเป็นต้นเค้าของเหรียญลูกเสือสรรเสริญซึ่งมีสามชั้นคือทอง นาค เงิน ก่อนที่มาสู่เหรียญลูกเสือสรรเสริญในปัจจุบัน ลูกเสือที่ได้รับพระราชทานเหรียญลูกเสือสรรเสริญครั้งแรก เป็นเหรียญลูกเสือสรรเสริญชั้นที่ 2 (เหรียญเงิน) ได้แก่ลูกเสือตรีเล็กซัน วิเศษรัตน์ เลขประจำตัว 887 สังกัดกองลูกเสือเสนาจังหวัดหนองคายที่ 1 (หนองคายวิทยาคาร) ซึ่งได้ช่วยเหลือเด็กหญิงอรรตพนธ์ สงกะศิริ ให้พ้นอันตรายจากการจมน้ำตายที่ท่าวัดหายโศก อำเภอเมืองหนองคาย จังหวัดหนองคาย ประกาศ ณ วันที่ 22 ตุลาคม พ.ศ. 2483
ตามพระราชบัญญัติลูกเสือ พ.ศ. 2551 มาตรา 56 ได้กำหนดลักษณะของเหรียญลูกเสือสรรเสริญ ไว้ว่า "มาตรา 56 เหรียญลูกเสือสรรเสริญเป็นเหรียญเงินมีลักษณะกลมรี ขนาดกว้าง 2.5 เซนติเมตร ยาว 3.2 เซนติเมตร ด้านหน้าตรงกลางมีตราหน้าเสือประกอบวชิระ ริมขอบส่วนบนมีอักษรว่า “ลูกเสือ” และส่วนล่างมีอักษรว่า “เสียชีพอย่าเสียสัตย์” ตราหน้าเสือประกอบวชิระและตัวอักษรให้ทำเป็นลายดุน ด้านหลังเป็นพื้นเกลี้ยงจารึกนาม เลขหมายประจำตัวของผู้ซึ่งได้รับพระราชทานนามหน่วยลูกเสือที่สังกัด และวันที่พระราชทาน ที่ขอบส่วนบนของเหรียญมีห่วงห้อยแพรแถบ ขนาดกว้าง 2.4 เซนติเมตร มีริ้วสีดำกว้าง 1.2 เซนติเมตร อยู่กลาง ริมทั้งสองข้างมีริ้วสีเหลือง กว้าง 6 มิลลิเมตร ประดับที่อกเสื้อเหนือปกกระเป๋าเบื้องซ้าย"
ตามพระราชบัญญัติลูกเสือ พ.ศ. 2551 มาตรา 56 และ 57 ได้แบ่งชนิดของเหรียญลูกเสือสรรเสริญ เป็น 3 ชั้น คือ
จีเอ็มเอ็ม แกรมมี่ อินเตอร์เนชันแนล
จีเอ็มเอ็ม แกรมมี่ อินเตอร์เนชั่นแนล () หรือที่นิยมเรียกว่า จีเอ็มเอ็มอินเตอร์ (GMMInter) เป็นค่ายธุรกิจบันเทิงในเครือ จีเอ็มเอ็ม แกรมมี่ นำเข้าอัลบั้มเพลงเอเชียเกาหลี/ญี่ปุ่น/ไต้หวัน อาทิ BIGBANG, SEVEN, 2NE1, FTIsland, CNBLUE, Wonder Girls, News, Ayumi, Namie, H!P, Fahrenheit และเป็นสื่อกลางติดต่อกับศิลปินต่างประเทศสำหรับกิจกรรมและงานพรีเซ็นเตอร์ต่าง ๆ ในประเทศไทย
(*)ใน พ.ศ 2554 GMM Inter ได้หมดสัญญากับ SM Entertainment ในการจัดการศิลปินในค่ายภายในประเทศไทย โดยลิขสิทธิ์ได้ตกไปอยู่กับ บริษัท ทรู คอเปอเรชั่น จำกัด หรือ บริษัท เอสเอ็ม ทรู จำกัด แทน
คมชัดลึก อวอร์ด ครั้งที่ 9
คมชัดลึก อวอร์ด ครั้งที่ 9 เป็นการแจกรางวัลคมชัดลึก อวอร์ด เป็นครั้งที่ 9 โดยพิจารณาจากผลงานด้านวงการบันเทิงของไทยสาขาต่าง ๆ ในปี พ.ศ. 2554 พิธีการมอบรางวัลมีขึ้นในวันที่ 9 กุมภาพันธ์ พ.ศ. 2555 ณ โรงละครอักษรา คิงเพาเวอร์ ซอยรางน้ำ
รางวัลศิลปินกลุ่มยอดเยี่ยม สล็อต แมชชีน
รางวัลอัลบั้มยอดเยี่ยม Cell ศิลปิน สล็อต แมชชีน
รางวัลสาขาศิลปินหน้าใหม่ยอดเยี่ยม โทนี่ ผี อัลบั้ม กลัว สังกัด เวิร์ค แก๊งค์
รางวัลศิลปินหญิงเดี่ยวยอดเยี่ยม ธีรนัยน์ ณ หนองคาย สังกัด มูลนิธิดุริยางค์ซิมโฟนีฯ
รางวัลศิลปินชายเดี่ยวยอดเยี่ยม ณัฐพร ธรรมาธิ อัลบั้ม รักอันเป็นนิรันดร์ สังกัด สอง สมิต
รางวัลเพลงยอดเยี่ยม น้ำพริกถ้วยเก่า ศิลปิน ชรัส เฟื่องอารมย์
รางวัลสาขาเพลงบรรเลงยอดเยี่ยม วงดุริยางค์ฟีลฮาร์โมนิกแห่งประเทศไทย (ทีพีโอ) อัลบั้ม ไทรโยค
พระราชพิธีพัชราภิเษกในสมเด็จพระราชินีนาถเอลิซาเบธที่ 2
พระราชพิธีพัชราภิเษกในสมเด็จพระราชินีนาถเอลิซาเบธที่ 2 () เป็นการเฉลิมฉลองระหว่างประเทศตลอด พ.ศ. 2555 เนื่องในวโรกาสสมเด็จพระราชินีนาถเอลิซาเบธที่ 2 แห่งสหราชอาณาจักรสืบราชบัลลังก์อังกฤษครบ 60 ปี หลังพระราชชนก คือ สมเด็จพระเจ้าจอร์จที่ 6 สวรรคต เมื่อวันที่ 6 กุมภาพันธ์ พ.ศ. 2495 สมเด็จพระราชินีนาถวิกตอเรียทรงเป็นเพียงพระมหากษัตริย์อีกพระองค์หนึ่งในประวัติศาสตร์สหราชอาณาจักร แคนาดา ออสเตรเลีย และบรรดาเครือจักรภพบางส่วนที่ได้มีพระราชพิธีพัชราภิเษกเช่นกัน ตามประเพณีพระราชพิธีภิเษก (jubilee) ต่าง ๆ ในอดีต มีการมอบเหรียญพัชราภิเษกในหลายประเทศ ตลอดจนจะมีวันหยุดและจัดงานต่าง ๆ ขึ้นทั่วเครือจักรภพ แผนจัดงานมีการอภิปรายกันที่การประชุมประมุขรัฐบาลเครือจักรภพ พ.ศ. 2554
ปฏิกิริยา SN1
ปฏิกิริยา S1 เป็นปฏิกิริยาการแทนที่ในเคมีอินทรีย์ที่เกิดกับสารพวกอัลคิลเฮไลด์ (R-X) โดยที่ S นั้นหมายถึง nucleophilic substitution หรือ การแทนที่ด้วยสารที่ชอบนิวเคลียส (สารที่มีประจุลบ) ส่วนเลข 1 หมายถึงอันดับของการเกิดปฏิกิริยา ซึ่งอัตราเร็วในการเกิดปฏิกิริยาจะขึ้นอยู่กับความเข้นข้นของสารตั้งต้น (อัลคิลเฮไลด์) เพียงอย่างเดียวเท่านั้น สำหรับการเกิดปฏิกิริยาจะแบ่งเป็น 2 ขั้นตอน ดังนี้สำหรับความสเถียรของ carbocation เรียงลำดับได้ดังนี้
(R) -C > (R) -C-H > R-C-H > (H) -C
โฮมก
โฮมก (,1595-1682) เป็นขุนนาง,นักเขียนคนสำคัญในสมัย ราชวงศ์โชซอน ได้ดำรงตำแหน่งรองมหาเสนาบดีในช่วงต้นรัชสมัย พระเจ้าซุกจง ระหว่างปี ค.ศ. 1675-78
โฮมก เกิดเมื่อปี ค.ศ. 1595 ในรัชสมัย พระเจ้าซอนโจ เป็นหัวหน้าขุนนางฝ่ายใต้ในรัชสมัย พระเจ้าซุกจง และเป็นคู่แข่งทางการเมืองของ ซงซียอล หัวหน้าขุนนางฝ่ายตะวันตก
โฮมก ถึึงแก่กรรมเมื่อปี ค.ศ. 1682 ขณะอายุได้ 87 ปี
เหตุการณ์สังหารหมู่ปราชญ์ปีคิมโย
เหตุการณ์สังหารหมู่ปราชญ์ปีคีมโย () เป็นเหตุการณ์สำคัญที่เกิดขึ้นในปี ค.ศ. 1519 ตรงกับปีที่ 14 ในรัชกาล พระเจ้าจุงจง พระราชาองค์ที่ 11 แห่ง ราชวงศ์โชซอน
เนื่องจากในขณะนั้น โชวกวางโจ เป็นขุนนางหนุ่มที่กำลังเรืองอำนาจเมื่อเขากราบทูลเรื่องใดพระเจ้าจุงจงก็ทรงเห็นชอบด้วยแต่เนื่องจากเขาเป็นคนพูดตรงและโผงผางทำให้เหล่าขุนนางเก่าอย่าง ฮงคยองจู, นัมคุน และซิมจอง ไม่พอใจจึงพยายามหาทางกำจัดเขาและขุนนางคนสนิทให้ออกจากราชสำนักในขณะเดียวกันก็มีบุคคลที่สนับสนุนโชวกวางโจคือ คิม อันโล, ยุนนิม และ พระมเหสีมุนจอง
พวกขุนนางเก่าจึงกราบทูลให้ พระสนมฮีบิน ตระกูลฮง และพระสนมคยองพิน ร่วมมือด้วยโดยให้คนนำใบไม้ที่สลักคำว่า โชวชูเป็นใหญ่ ชุบน้ำผึ้งไปติดในพระราชอุทยานและให้พวกหนอนเล็มจนเหลือแต่คำๆนั้นเมื่อพระเจ้าจุงจงทอดพระเนตรเห็นก็ทรงพระพิโรธขุนนางเก่าจึงกราบทูลยุยงให้ทรงประหารชีวิตโชวกวางโจแต่เนื่องจากเป็นขุนนางที่ทำความดีความชอบจึงโปรดให้เนรเทศไปเท่านั้นส่วนคนสนิทถูกกวาดล้างจนหมดสิ้นแต่ในเวลาต่อมาพวกขุนนางเก่าเกรงว่าโชวกวางโจจะกลับมาจึงกราบทูลให้ประหารชีวิต
ท้ายที่สุด โชวกวางโจก็ดื่มยาพิษพระราชทานจนเสียชีวิต
3 ทหารเสือสาว
3 ทหารเสือสาว เป็นนิยายโรแมนติก ประพันธ์โดย กิ่งฉัตร ประกอบไปด้วยนิยาย 3 เรื่อง คือ "มายาตวัน", "มนต์จันทรา" และ "ฟ้ากระจ่างดาว" ซึ่งนิยายทั้งสามเรื่องนี้เป็นเซ็ทเดียวกัน แต่ตีพิมพ์คนละเวลา (มายาตวัน พ.ศ. 2536, มนต์จันทรา พ.ศ. 2541, ฟ้ากระจ่างดาว พ.ศ. 2547) เป็นเรื่องราวความรักของ 3 นักข่าวสาวประจำหนังสือพิมพ์สยามสาร ซึ่งทั้ง 3 เรื่องนั้นเคยสร้างเป็นละครมาแล้ว แต่นำมาสร้างทีละเรื่องเท่านั้น
จนในปี พ.ศ. 2556 ได้นำกลับมาสร้างใหม่อีกครั้ง ซึ่งในตอนแรกณัฏฐนันท์ ฉวีวงษ์ได้วางแผนทำละครมายาตวันไว้เพียงเรื่องเดียว แต่ต่อมาทางช่อง 3 ได้สั่งให้ทำทั้ง 3 เรื่อง ทำให้กลายเป็นละครโครงการใหญ่ของช่อง 3และของทีวีซีน นำแสดงโดย อธิชาติ ชุมนานนท์, อุรัสยา เสปอร์บันด์, ชาคริต แย้มนาม, ราศรี บาเล็นซิเอก้า, ปกรณ์ ฉัตรบริรักษ์ และ ภีรนีย์ คงไทย
นันทนา สงฆ์ประชา
นางนันทนา สงฆ์ประชา (เกิด 11 พฤศจิกายน พ.ศ. 2501) สมาชิกสภาผู้แทนราษฎรชัยนาท เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคภูมิใจไทย
นันทนา สงฆ์ประชา เกิดเมื่อวันที่ 11 พฤศจิกายน พ.ศ. 2501 เป็นบุตรของนายบุญธง สงฆ์ประชา อดีต ส.ส. ชัยนาท และนางจันทร์เพ็ญ สงฆ์ประชา มีพี่น้อง 5 คน อาทิ นายมนตรี สงฆ์ประชา อดีตกำนันตำบลไพรนกยูง อำเภอหันคา จังหวัดชัยนาท นางจิรดา สงฆ์ประชา อดีต นายก อบจ.ชัยนาท นายมณเฑียร สงฆ์ประชา อดีต ส.ส. ชัยนาท และ นายศักดิ์สิทธิ์ สงฆ์ประชา อดีตสมาชิกสภาจังหวัดชัยนาท สำเร็จการศึกษาในระดับปริญญาตรี สาขาการเงินการธนาคาร UNIVERSITY OF THE EAST ประเทศฟิลิปปินส์ สมรสและหย่า มีบุตร 2 คน
อดีตเป็นสมาชิกสภาจังหวัด (พ.ศ. 2538) ประธานสภาจังหวัดชัยนาท (พ.ศ. 2539-2547) และนายกองค์การบริหารส่วนจังหวัดชัยนาท (พ.ศ. 2541-2542) จากนั้นได้รับการเลือกตั้งเป็นสมาชิกวุฒิสภา ชุดปี พ.ศ. 2543 ปี พ.ศ. 2549 ลงสมัครรับเลือกตั้งเป็นสมาชิกวุฒิสภาจังหวัดชัยนาทอีกครั้ง และได้รับการเลือกตั้ง แต่ไม่ได้ปฏิบัติหน้าที่เพราะเกิดการรัฐประหาร 19 กันยายน พ.ศ. 2549 เสียก่อน หลังจากนั้นเมื่อมีการเลือกตั้งสมาชิกสภาผู้แทนราษฎรเป็นการทั่วไป พ.ศ. 2550 นางนันทนา และนายมณเฑียร (พี่ชาย) จึงลงสมัครรับเลือกตั้งสังกัดพรรคชาติไทย และได้รับการเลือกตั้งทั้งสองคน แต่ถูกคณะกรรมการการเลือกตั้งตัดสินให้ใบแดงในเวลาต่อมา
กลางปี พ.ศ. 2552 นางนันทนาย้ายมาสังกัดพรรคภูมิใจไทย ได้รับแต่งตั้งเป็นที่ปรึกษารัฐมนตรีว่าการกระทรวงพาณิชย์ (นางพรทิวา นาคาศัย) ต่อมาเมื่อมีการเลือกตั้งสมาชิกสภาผู้แทนราษฎรเป็นการทั่วไปปี พ.ศ. 2554 นางนันทนาได้รับการเลือกตั้ง โดยเอาชนะนายชัยวัฒน์ ทรัพย์รวงทอง อดีต ส.ส. จากพรรคเพื่อไทย
ในปี พ.ศ. 2556 นางนันทนา ได้แสดงจุดยืนทางการเมืองว่าให้การสนับสนุนพรรคเพื่อไทย แม้ว่าตนจะสังกัดพรรคการเมืองฝ่ายค้านก็ตาม โดยเฉพาะในการพิจารณาร่างพระราชบัญญัติงบประมาณรายจ่าย พ.ศ. 2557 ในเดือนมิถุนายน พ.ศ. 2556 เธอได้รับแต่งตั้งเป็นกรรมาธิการ ในสัดส่วนของพรรคเพื่อไทย แม้ว่าจะถูกคัดค้านจากพรรคประชาธิปัตย์ ว่าเป็นเรื่องที่ไม่ถูกต้อง และขัดต่อเจตนารมของรัฐธรรมนูญในมาตรา 135
ใน พ.ศ. 2561 นางนันทนาได้ย้ายจากพรรคภูมิใจไทยมาสังกัด พรรคประชาภิวัฒน์ ที่จัดตั้งขึ้นใหม่โดยรับตำแหน่งเลขาธิการพรรคนันทนา สงฆ์ประชา ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
เหตุการณ์สังหารหมู่ปราชญ์ปีอึลซา
เหตุการณ์สังหารหมู่่ปราชญ์ปีอึลซา () เป็นเหตุการณ์สำคัญที่เกิดขึ้นในปี ค.ศ. 1545 ตรงกับปีแรกในรััชกาล พระเจ้ามยองจง พระราชาองค์ที่ 13 แห่ง ราชวงศ์โชซอน
สืบเนื่องจากการสวรรคตของ พระเจ้าอินจง พระราชาองค์ก่่อนที่ ฝ่ายยุนใหญ่ ให้การสนัับสนุนทำให้ฝ่ายยุนใหญ่ถูก ฝ่ายยุนเล็ก ที่สนับสนุนพระเจ้ามยองจงพระราชาองค์ืปััจจุบันกวาดล้างโดยในเหตุการณ์ครั้งนี้ ยิม แบยอง ขุนนางผู้้้ใหญ่และเป็นแกนนำฝ่ายยุนเล็กได้หยิบดาบขึ้นมาไล่ฆ่าฟันปราชญ์และขุนนางฝ่ายยุนใหญ่ล้มตายจำนวนมากส่วน ยุนนิม หัวหน้าฝ่ายยุนใหญ่่ถูุกเนรเทศและถูกประทานยาพิษในภายหลังทำให้ฝ่ายยุนใหญ่หมดอำนาจไปจากราชสำนักไปในที่สุด
ชิโองามะ
ชิโองามะ () เป็นเมืองในจังหวัดมิยางิ ประเทศญี่ปุ่น ห่างจากเซ็นได 15 กิโลเมตร มีขนาดพื้นที่ทั้งสิ้น 17.85 ตารางกิโลเมตร มีจำนวนประชากร 59,429 คน
อุตสาหกรรมอาหารทะเลเป็นอาชีพสำคัญของชิโองามะ ท่าเรือชิโองามะเป็นท่าเรือปลาทูน่าที่สำคัญของญี่ปุ่น นอกจากนี้ยังมีร้านอาหารทะเล โดยเฉพาะร้านซูชิที่มีจำนวนร้านต่อพื้นที่หนึ่งตารางกิโลเมตรมากที่สุดในญี่ปุ่น
ชิโองามะได้รับผลกระทบจากเหตุการแผ่นดินไหวและคลื่นสึนามิในโทโฮกุ พ.ศ. 2554
ชิโรอิชิ (เมือง)
ชิโรอิชิ () เป็นเมืองในจังหวัดมิยางิ ประเทศญี่ปุ่น สถาปนาขึ้นเมื่อวันที่ 1 เมษายน 1954 มีขนาดพื้นที่ทั้งสิ้น 286.47 ตารางกิโลเมตร มีจำนวนประชากร 37,432 คน
วีระวุฒิ กาเหย็ม
วีระวุฒิ กาเหย็ม เกิดวันที่ 23 มีนาคม พ.ศ. 2536 เป็นนักฟุตบอลชาวไทย เขาเล่นให้กับสโมสรฟุตบอลเมืองทองฯ ยูไนเต็ด ในไทยพรีเมียร์ลีก และเคยร่วมกับทีมชาติไทยในการแข่งขันกับทีมชาติมาเลเซีย จนได้รับบาดเจ็บและพลาดโอกาสในการแข่งขัน พ.ศ. 2554 ซึ่งเขาเป็นผู้ได้รับรางวัลจากรายการแข่งขันโตโยต้า ลีกคัพ 2554 สาขาดาวรุ่งยอดเยี่ยม ทั้งนี้ เขาเป็นหนึ่งในนักฟุตบอลชาวไทยที่ได้รับการเรียกตัวในการแข่งขันฟุตบอลโลก 2014 รอบคัดเลือก ขณะที่เขามีอายุเพียง 18 ปี
วีระวุฒิเป็นส่วนหนึ่งของผู้เล่นรุ่นแรกจากเจเอ็มจี อะคาเดมี่ ของเมืองทองฯ ยูไนเต็ด เขาเล่นในตำแหน่งแบ็คซ้าย การแข่งขันนัดแรกในระดับอาชีพอาวุโสของเขาคือรายการไทยลีกคัพ 2010 ซึ่งเป็นการแข่งขันระหว่างทีมสโมสรฟุตบอลจังหวัดสมุทรปราการ กับเมืองทองยูไนเต็ด โดยเขาได้เล่นเต็มช่วงเวลา 90 นาที
วีระวุฒิ กาเหย็ม ได้รับการเรียกตัวไปรับใช้ทีมชาติไทยชุดปรีโอลิมปิก ในรอบคัดเลือกเข้าสู่โอลิมปิกฤดูร้อน 2012
กวรัตติ
กวรัตติ (; ) เป็นเมืองหลวงของดินแดนสหภาพลักษทวีป ประเทศอินเดีย ตั้งอยู่บนเกาะกวรัตติในหมู่เกาะแลกคาดิฟในทะเลอาหรับ อยู่ห่างจากชายฝั่งรัฐเกรละ 360 กม. ที่จุดพิกัด จากการสำรวจประชากรในปี ค.ศ. 2001 เมืองมีประชากร 10,113 คน
คลูช-นาโปกา
คลูช-นาโปกา (; ; ; ละตินยุคกลาง: "Castrum Clus", "Claudiopolis"; , "Kloiznburg") เป็นเมืองที่มีประชากรอันดับ 4 ของประเทศโรมาเนีย ตั้งอยู่บริเวณภูเขาในภูมิภาคทรานซิลเวเนีย บนฝั่งขวาของแม่น้ำโซเมชูลมีก
เป็นเมืองสำคัญด้านการศึกษา วัฒนธรรม อุตสาหกรรม และเป็นศูนย์กลางเศรษฐกิจของประเทศโรมาเนีย มีอุตสาหกรรมเคมี สิ่งทอ เครื่องปั้นดินเผา ถุงเท้ารองเท้า โลหภัณฑ์ ชาวเยอรมันเข้าไปตั้งถิ่นฐานในคริสต์ศตวรรษที่ 12 เมืองนี้เกิดจากการรวมเมืองของเมืองคลูชและเมืองนาโปกาในตอนกลางทศวรรษ 1970
เฮ็ลโกลันท์
เฮ็ลโกลันท์ () หรือ เฮลิโกแลนด์ () เป็นกลุ่มเกาะเล็ก ๆ ในทะเลเหนือของเยอรมนี ตั้งอยู่บริเวณมุมด้านทิศตะวันออกเฉียงใต้ของทะเลเหนือ เดิมเป็นของเดนมาร์กและอังกฤษ มีประชากร 1,127 คน
หมู่เกาะฟรีเชียน
หมู่เกาะฟรีเชียน () หรือ หมู่เกาะวัดเดน () เป็นหมู่เกาะในตะวันตกเฉียงเหนือของทวีปยุโรป ในทะเลเหนือ ครอบคลุมตั้งแต่ทิศเหนือ-ตะวันตกของเนเธอร์แลนด์ ผ่านเยอรมนี ไปถึงทางตะวันตกของเดนมาร์ก
หมู่เกาะฟรีเชียนเหนือซึ่งอยู่ทางทิศตะวันตกเฉียงใต้ของชายฝั่งรัฐชเลสวิช-ฮ็อลชไตน์ของเยอรมนีและทางตะวันตกเฉียงใต้ของชายฝั่งเดนมาร์ก มีเกาะสำคัญ คือ ซึลท์ เฟอร์ นอร์ดชตรันด์ เพลล์วอร์ม อัมรุม และเฮ็ลโกลันท์ซึ่งเป็นของเยอรมนี เกาะเรอเมอ ฟาเนอ และมานเดอซึ่งเป็นของเดนมาร์ก หมู่เกาะฟรีเชียนตะวันออกอยู่นอกฝั่งรัฐนีเดอร์ซัคเซินของเยอรมนี มีเกาะสำคัญคือ บอร์คุม ยูอิสต์ นอร์เดอนีย์ ลังเกอโอก ชปีเคอโรก และวังเกอโรเกอ ส่วนหมู่เกาะฟรีเชียนตะวันตก อยู่นอกฝั่งน่านน้ำวัดเดนซีและชายฝั่งทางตอนเหนือของเนเธอร์แลนด์ เกาะสำคัญคือ เทกเซล วลีลันด์ เทอร์สเกลลิง อามีลันด์ และสกีร์มอนนิโกก
พื้นที่ในหมู่เกาะฟรีเชียนส่วนใหญ่เป็นพื้นที่สงวน และเขตสงวนธรรมชาติระหว่างประเทศ ในความร่วมมือระหว่างเนเธอร์แลนด์ เยอรมนี และเดนมาร์ก
มอส (แก้ความกำกวม)
มอส อาจหมายถึง
เดอะช็อค
เดอะช็อค (ภาษาอังกฤษ : THE SHOCK) เป็นรายการวิทยุในรูปแบบ รายการ ผี วิญญาณ เรื่องราวเล้นลับ โดยจะเปิดสายสดหน้าไมค์ ให้ผู้ฟังทางบ้าน มาเล่าถึงประสบการ์ณอันน่าตื่นเต้นสยองขวัญ โดย มี "ป๋อง" กพล ทองพลับ และทีมงาน ดำเนินรายการ.
ปัจจุบัน "เดอะช็อค" จัดรายการอยู่คลื่น FM 101 R.R.ONE Radio Radio Report One ตั้งแต่เวลา 0:00 น.– 03.00น ทุกวัน จันทร์-อาทิตย์
พ.ศ. 2535 รายการออกอากาศครั้งแรก ซึ่งอยู่ในบริษัท Media Plus ในรายการ 
"Smile Radio" โดยใช้ชื่อช่วงว่า "Smile Shock"
พ.ศ. 2538 ได้ย้ายมาจัดในบริษัท Media of Media จำกัด (มหาชน) โดยได้เปลี่ยนชื่อคลื่นเป็น "Boom Radio" ใช้ชื่อช่วงว่า "90' Shock" (ไนท์ตี้ช็อค) ในช่วงนี้เอง ทางรายการได้รับความนิยมเป็นอย่างมาก จึงได้มีรายการ TV รายการแรกชื่อว่า "ไนท์ช็อค" ทาง ททบ. 5 และได้มีผลงานทางภาพยนตร์เรื่อง "ไนน์ตี้ช็อค เตลิดเปิดโลง" อีกด้วย.
พ.ศ. 2540 รายการได้ย้ายมาจัดทางคลื่น Pirate Radio และได้เปลี่ยนชื่ออีกครั้งเป็น 
"The Shock" และปลายปี พ.ศ. 2540 ได้ย้ายมาจัดทางคลื่น Amazing Wave ใช้ชื่อรายการว่า "The Shock" เช่นเดิม
พ.ศ. 2541 ได้ย้ายคลื่นอีกครั้งมาจัดที่ X Radio และยังคงใช้ชื่อรายการว่า "The Shock" เหมือนเดิม และไม่นานหลังจากนั้น ทางรายการก็ได้ซื้อเวลาเพื่อจัดรายการเองอย่างเป็นทางการ และใช้ชื่อว่า "Shock FM" และในช่วงนี้เอง ทางทีมงานก็ได้มีส่วนร่วมเข้าไปเป็นฝ่ายข้อมูลให้กับรายการโทรทัศน์ 
"มิติลี้ลับ" ทางสถานีโทรทัศน์สีกองทัพบกช่อง 7 และได้จัดตั้งบริษัทบุคคล "คนดีผีคุ้ม จำกัด"
พ.ศ. 2545 ทางรายการได้ย้ายสถานีมาจัดที่ ขส.ทบ. FM. 102 MHz. และในปีนี้ ทางรายการก็ได้ใช้ชื่อบริษัทใหม่เป็น บริษัท "The Shock 13 จำกัด"
พ.ศ. 2547 ได้ผลิตงานในรูปแบบ VCD "The Reality Shock 13 คนในบ้านผีสิง" และ "The Reality Shock 2 สยองต่างแดน" 
ซึ่งได้รับความนิยมเป็นอย่างมาก.
พ.ศ. 2549 ได้จัดทำภาพยนตร์เรื่อง "The Letter of Dead" (เขียนเป็น ส่งตาย) และในปีนี้เอง ทางรายการได้รับความไว้วางใจให้ดำเนินรายการวิทยุตามคลื่นต่างๆ ที่นอกเหนือจากรายการ The Shock ที่เป็นแนวสยองขวัญ โดยมีทีมงาน The Shock เป็นผู้ผลิตรายการ อาทิเช่น
- Active Radio FM. 99 MHz. ในช่วง "Sport Relax"
- Big FM (www.bigfm.fm) ในช่วง "แก๊งค์กัดมัน"
- ครอบครัวข่าว 3 FM. 106 MHz.ทุกวันอาทิตย์ รายการถามมาจัดไป ในช่วง 20:30–22:30 น.
- Yes Radio ในช่วง "กรี๊ดกร๊าด...ตามแผ่น"
- รายการโทรทัศน์ ทาง Cable TV ชื่อรายการว่า "Live Shock" (ภายหลังเปลี่ยนชื่อเป็น ช่อง มิติ 4)
พ.ศ. 2550 เป็นต้นมา ได้จัดทำหนังสือต่างๆ มากมาย เช่น "ล้อมวงคุยเรื่องผี กับ DJ. ป๋อง" เป็นต้น และในปี พ.ศ. 2552 ทางทีมงานยังได้รับความไว้วางใจให้ร่วมทำงานกับบริษัทในเครือ Sony Music ในการจัดทำ VCD ท้าทายความสยองขวัญ อีกครั้งในชื่อว่า "666 Realigy Shock" และยังมี 
"MP3 เรื่องเล่าสยองขวัญ" อีกมากมายอย่างต่อเนื่อง.
พ.ศ. 2553 - ปัจจุบัน ทางรายการได้ย้ายสถานีในการจัดรายการอีกครั้ง โดยย้ายมาจัดที่ FM 101 R.R.ONE เรดิโอ รีพอร์ต วัน โดยใช้ชื่อรายการเหมือนเดิมคือ "The Shock FM" ซึ่งจัดทุกวันจันทร์ - อาทิตย์ ช่วงเวลา 00.30 - 03.30 น.
สงครามจีน–พม่า
สงครามจีน–พม่า (, ) หรือ การบุกพม่าของราชวงศ์ชิง หรือ การทัพพม่าแห่งราชวงศ์ชิง () เป็นการสงครามระหว่างราชวงศ์ชิงของจีน กับราชวงศ์โกนบองของพม่า กินเวลา 4 ปี ระหว่าง พ.ศ. 2308–2312 ตรงกับรัชสมัยจักรพรรดิเฉียนหลง กับพระเจ้ามังระ
การสงครามครั้งนี้เริ่มขึ้นในระหว่างการทำสงครามของอาณาจักรโกนบองกับอาณาจักรอยุธยา และยาวไปจนถึงการเสียกรุงศรีอยุธยาครั้งที่สอง ใน พ.ศ. 2310 ในพงศาวดารพม่าระบุว่า พระเจ้ามังระมีพระราชสาส์นให้นายทหารและแม่ทัพในสงครามคราวนี่เร่งรีบกระทำการ และรีบเดินทางกลับอังวะเพื่อที่จะเตรียมการรับสงครามคราวนี้
เหตุแห่งสงครามมาจากความขัดแย้งระหว่างพม่ากับจีนในเรื่องหัวเมืองไทใหญ่ ซึ่งกองทัพพม่าได้ยกเข้าดินแดนไทใหญ่และรุกคืบไปเรื่อยๆ ทำให้พวกเจ้าฟ้าไทใหญ่ได้ไปขอความช่วยเหลือจากจีน ซึ่งทั้งสองมีพรมแดนติดต่อกันระหว่างจีนกับพม่าทางมณฑลยูนนานในปัจจุบัน ซึ่งเคยมีปัญหามาก่อนตั้งแต่ยุคพระเจ้าบุเรงนองแห่งราชวงศ์ตองอู โดยในครั้งนี้ราชวงศ์ชิงซึ่งปกครองโดยจักรพรรดิเฉียนหลง ได้ส่งกองทหารจากแปดกองธงอันเกรียงไกรเข้าทำลายพม่าแต่ก็ต้องผิดหวังทุกครั้ง โดยในระหว่างสงคราม หลิวเจ้าแม่ทัพกองธงเขียว (บุกครั้งที่ 1) หยางอิงจวี่แห่งกองธงเขียว (บุกครั้งที่ 2) รวมถึงพระนัดดาหมิงรุ่ยแห่งกองธงเหลือง (ขึ้นตรงต่อฮ่องเต้) ขุนพลเอกแห่งราชวงค์ชิงผู้พิชิตมองโกลและเติร์ก (บุกครั้งที่ 3) ต้องฆ่าตัวตายหนีความอัปยศเพราะความพ่ายแพ้ โดยในการบุกครั้งที่ 4 จักรพรรดิเฉียนหลงได้เรียกเสนาบดีระดับสูงให้มารวมตัวกันครั้งใหญ่ที่สุดในยุคของพระองค์ ประกอบด้วยองค์มนตรีฟู่เหิงแห่งกองธงเหลืองขลิบซึ่งเป็นลุงของหมิงรุ่ยผู้มีประสบการณ์ในการรบกับมองโกลมาแล้วอย่างโชกโชน พร้อมด้วยเสนาบดีอีกหลายนายเช่น เสนาบดีกรมกลาโหมอากุ้ยแห่งกองธงขาว(ต่อมาได้รับแต่งตั้งเป็นบิดาบุญธรรมของจักรพรรดิเจี่ยชิ่งเช่นเดียวกับฟู่เหิง) แม่ทัพใหญ่อาหลีกุ่น รวมทั้งเอ้อหนิงสมุหเทศาภิบาลมณฑลยูนนานและกุ้ยโจว (ภายหลังได้รับแต่งตั้งเป็นเสนาบดีกรมกลาโหม) ให้เตรียมการบุกพม่าเป็นครั้งที่ 4 และทำพิธีส่งกองทัพนี้อย่างยิ่งใหญ่โดยจักพรรดิเฉียนหลงเป็นประธานในพิธี กองทัพนี้ประกอบไปด้วยกำลังพลจากทั้งแปดกองธงและกองธงเขียว ในครั้งนี้กองทัพต้าชิงสามารถรุกเข้าไปในดินแดนของพม่าได้ลึกพอสมควร แต่กองทัพของเนเมียวสีหบดีก็กลับมาได้ทัน สงครามเป็นไปอย่างดุเดือดสุดท้ายกองทัพพม่าสามารถล้อมกองทัพต้าชิงเอาไว้ได้ แต่อะแซหวุ่นกี้ได้ตัดสินใจยุติสงครามที่ปล่าวประโยชน์ครั้งนี้ลง ด้วยการบีบให้กองทัพต้าชิงซึ่งติดอยู่ในวงล้อมตัดสินใจเจรจา
สงครามสิ้นสุดลงด้วยการเจรจาและบรรลุสนธิสัญญากองตน โดยยึดเอาแนวเขตพรมแดนเดิม โดยทั้งสองฝ่ายต่างอ้างชัยชนะในสงครามครั้งนี้ และสงครามครั้งนี้ยังทำให้พระเกียรติยศของพระเจ้ามังระเพิ่มขึ้นอย่างก้าวกระโดด หลังจากก่อนหน้านี้กองทัพของพระองค์ก็สามารถพิชิตอยุธยาได้ในเวลาไล่เลี่ยกัน รวมถึงอะแซหวุ่นกี้แม่ทัพฝ่ายพม่าเริ่มมีชื่อเสียงขึ้นมา ก่อนที่จะมีบทบาทสำคัญต่อมาอีกหลายครั้งในภายหลังทั้งทางด้านการเมืองและการศึกสงคราม
หมู่เกาะแชนเนล
หมู่เกาะแชนเนล () เป็นหมู่เกาะบริติชในช่องแคบอังกฤษตั้งอยู่ระหว่างชายฝั่งทางใต้ของสหราชอาณาจักรและภาคเหนือของฝรั่งเศส มีประชากรทั้งหมดประมาณ คนใน มีการท่องเที่ยวเป็นอุตสาหกรรมหลัก
มีข้อมูลว่าหมู่เกาะแชนแนลไอส์แลนด์ เป็น 1 ใน 50 ประเทศที่องค์การเพื่อความโปร่งใสระหว่างประเทศกล่าวหาว่าเป็นสวรรค์ของนักเลี่ยงภาษี
ทางาโจ
ทางาโจ () เป็นเมืองในจังหวัดมิยางิ ประเทศญี่ปุ่น ชื่อของเมืองได้มาจากชื่อปราสาททางะ ซึ่งในอดีตบริเวณดังกล่าวเป็นที่ตั้งเมืองหลวงของจังหวัดมัตสึในอดีต
ทางาโจในปัจจุบันสถาปนาขึ้นเมื่อ วันที่ 1 พฤศจิกายน ค.ศ. 1971 มีขนาดพื้นที่ทั้งสิ้น 19364 ตารางกิโลเมตร มีจำนวนประชากร 63,256 คน ในปี ค.ศ. 2010
ในวันที่ 7 เมษายน ค.ศ. 2011 ทางาโจได้รับผลกระทบจากเหตุการณ์แผ่นดินไหวและคลื่นสึนามิในโทโฮกุ พ.ศ. 2554 ทำให้มีผู้เสียชีวิต 177 ราย สูญหาย 15 ราย และบุคคลไร้ที่พักพิงอีก 1,811 ราย
ส.ค.ส. สวีทตี้
ส.ค.ส. สวีทตี้ คือ ภาพยนตร์ไทยที่ออกฉายเมื่อวันที่ 29 ธันวาคม พ.ศ. 2554 กำกับโดย ฤกษ์ชัย พวงเพ็ชร์ นำแสดงโดย วรเวช ดานุวงศ์, คีรติ มหาพฤกษ์พงศ์, อารักษ์ อมรศุภศิริ, อังศุมาลิน สิรภัทรศักดิ์เมธา, โก๊ะตี๋ อารามบอย, อภิญญา สกุลเจริญสุข, ธนกฤต พานิชวิทย์, โทนี่ รากแก่น, รมิตา มหาพฤกษ์พงศ์, กวี ตันจรารักษ์ และ ณัฐฐาวีรนุช ทองมี ภาพยนตร์ทำรายได้ 83 ล้านบาท
เรื่องราววุ่นๆของ ตั๊ด (วรเวช ดานุวงศ์) ชายหนุ่มบ้ากีฬาฟุตบอล ผู้มีชีวิตเป็นวงกลม ใช้ชีวิตซ้ำซากจำเจ ทำให้แฟนสาว มาแต (อังศุมาลิน สิรภัทรศักดิ์เมธา) ที่คบกันมานานเริ่มเบื่อจนต้องบอกเลิกกันไป
แต่ก็ไม่รู้ทำไมเพื่อนสาวของแฟนเก่า ง้อ (คีรติ มหาพฤกษ์พงศ์) ผู้หญิงที่ยอมทำทุกอย่างเพื่อคนที่ตัวเองรัก จนลืมนึกถึงเรื่องตัวเอง ที่แอบหลงรักตั๊ดมานานจนสารภาพรัก เจ้าตัวก็ตอบรับในทันที
แต่เรื่องราวยังไม่จบ เมื่อง้อถูกมองว่าแย่งแฟนเพื่อน เป็นได้แค่เงาของมาแต ส่วนมาแต สาวลูกคุณหนู ออกตัวแรง พกความมั่นใจมาอย่างเต็มพิกัด ที่เพิ่งจะบอกเลิกกับแฟนหนุ่มมามาดๆ 
พอเจอหนุ่มที่คิดว่าใช่ที่สุดในชีวิต ก็ไม่รีรอเดินหน้าจีบอย่างเต็มที่ แต่ทางด้านชายหนุ่ม แทน (อารักษ์ อมรศุภศิริ) ผู้ที่พยายามทำให้ตัวเองดูเท่ เพื่อจะได้มีคนมารัก แต่พอถึงเวลาจริงๆ กลับไม่แน่ใจ
กลัวความรักที่เกิดขึ้น หลังอาน (โก๊ะตี๋ อารามบอย) ผู้ที่ให้ความรักกับผู้หญิงแค่ 2 คนบนโลกเท่านั้น คนแรกเป็นผู้หญิงที่หลังอานเลือกไม่ได้นั่นก็คือคุณแม่ ส่วนอีกคนหลังอานขอเป็นคนเลือกเอง
จนได้พบกับ ฟ้า (อภิญญา สกุลเจริญสุข) ผู้หญิงที่ไม่ใส่ใจเรื่องรูปร่างหน้าตา แต่ขอเพียงใครสักคนที่รักตัวเองจริงก็พอ แต่ความรักของหลังอานอาจไม่ราบรื่น เพราะ คุณแม่กับแฟนสาวเข้ากันไม่ได้
กลุ่มเพื่อนซี้ที่ไม่รู้ว่าตัวเองรักใครกันแน่ เมื่อ 2 หนุ่ม อุ่น (โทนี่ รากแก่น) และเจ็ท (ธนกฤต พานิชวิทย์) ต้องมารับหน้าที่ปรึกษาหัวใจกับ เง็ก (รมิตา มหาพฤกษ์พงศ์) สาวปากแข็งทีไม่ยอมรับหัวใจ
ตัวเอง ด้วยความที่ทั้ง 3 สนิทกันมากเลยจนมองข้ามความรักไป ฟิน (กวี ตันจรารักษ์) หนุ่มที่จริงจังกับการใช้ชีวิตทุกเรื่อง ต้องมาติดแง็กรักษาตัวอยู่โรงพยาบาลด้วยโรคหัวใจ กับคุณหมอสาวสุดเปรี้ยว
ที่นิสัยต่างกันคนละขั้วอย่าง ดี้ (ณัฐฐาวีรนุช ทองมี) ที่ทำให้เป็นจุดเริ่มต้นของความรัก
สายสี่เล็ก น.ศรีผึ้ง
สายสี่เล็ก น.ศรีผึ้ง เกิดวันที่ 12 กันยายน พ.ศ. 2523 เป็นนักมวยไทยชาวไทยที่เข้าร่วมแข่งขันในระดับนานาชาติ ซึ่งหนึ่งในการแข่งขันครั้งสำคัญที่ได้รับการกล่าวขาน คือการแข่งขัน ณ วันที่ 13 กรกฎาคม พ.ศ. 2551 ในรายการ เค-วัน เวิลด์จีพี ที่จัดขึ้น ณ กรุงไทเป ประเทศไต้หวัน โดยได้พบกับ คิม ยองฮุน ซึ่งเป็นนักมวยชาวเกาหลีใต้ที่มีร่างกายสูงใหญ่กว่าเขามาก โดยสายสี่เล็กเป็นฝ่ายพ่ายแพ้คะแนน และผู้ชมชาวเกาหลีเองก็ต่างแสดงความรู้สึกเสียดายที่เขาเป็นฝ่ายแพ้ ทั้งนี้ รูปแบบการต่อสู้หลักของสายสี่เล็กคือมวยไทย และเขามีส่วนสูงที่ 175 ซม. กับน้ำหนักที่ 83 กก. ซึ่งถือว่ามีขนาดค่อนข้างเล็กเมื่อเทียบกับรุ่นเฮฟวี่เวท
วันที่ 23 พฤศจิกายน พ.ศ. 2556 สายสี่เล็กเข้าแข่งขันศึกมวยไทยวอริเออร์ส ที่จัดขึ้น ณ เวทีมวยพาบิลเลียน ปรินซิเปอร์ ที่กรุงมาดริด ประเทศสเปน โดยใช้ชื่อ สายสี่เล็ก ศิษย์ซุปเปอร์แมน เข้าแข่งในรุ่น 78 กก. ที่ซึ่งเขาเป็นฝ่ายเสมอยูเซฟ ฮาจิ จากประเทศสเปน
วันสารทเดือนสิบ
วันสารทเดือนสิบ เป็นประเพณีสำคัญที่จัดขึ้นเพื่อทำบุญอุทิศแก่บรรพบุรุษผู้ล่วงลับไปแล้ว พระยาอนุมานราชธนได้กล่าวไว้ในสารานุกรมฉบับราชบัณฑิตยสถานว่า การชิงเปรตที่ปฏิบัติกันในประเพณีสารทเดือนสิบนี้ มีลักษณะคล้ายกับการทิ้งกระจาดของจีน แต่การทิ้งกระจาดของจีนมีเป้าหมายตรงกับการตั้งเปรต-ชิงเปรตเพียงบางส่วนเท่านั้น กล่าวคือการทิ้งกระจาดของจีนเป็นการทิ้งทานให้แก่พวกผีไม่มีญาติ ส่วนการชิงเปรตของไทยเป็นการอุทิศส่วนกุศลไปให้ทั้งผี (เปรต) ที่เป็นญาติพี่น้องของตนเองและที่ไม่มีญาติด้วย นอกจากนี้วิธีการปฏิบัติในการทิ้งกระจาดและการชิงเปรตก็แตกต่างกันด้วย ผู้เฒ่าผู้แก่หลายคนได้ยืนยันว่าการชิงเปรตไม่เป็นความอัปมงคลแก่ผู้ชิงเปรตแต่อย่างใด ในทางตรงกันข้ามกลับถือว่าเป็นการทำบุญด้วยซ้ำไป เพราะชื่อว่าบุตรหลานของเปรตตนใดชิงได้ เปรตตนนั้นย่อมได้รับส่วนนั้น เพียงแต่ว่าผู้ชิงต้องระมัดระวังในการที่อาหารหรือขนมที่ตั้งเปรตอาจตกหล่นลงพื้น ซึ่งจะทำให้เกิดความสกปรกและเป็นอันตรายต่อสุขภาพเท่านั้น
ถ้ำเขาช้างหาย
ถ้ำเขาช้างหาย ตั้งอยู่ใน ตำบลนาหมื่นศรี อำเภอนาโยง จังหวัดตรัง 
ถ้ำเขาช้างหายอยู่ภายใต้เขาหินปูนเล็กๆ เรียกว่า เขาช้างหาย เป็นภูเขาโดเดี่ยวกลางที่ราบลุ่ม ภายในมีโถงถ้ำเล็กใหญ่อยู่ประมาณ 6 ห้อง มีหินงอกหินย้อยที่ยังมีความสมบูรณ์อยู่มาก บางส่วนยังคงก่อตัวอยู่ ภายในถ้ำได้รับการปรับปรุงทางเดิน จัดแต่งแสงไฟใว้ให้สำหรับผู้มาเที่ยวถ้ำ ชื่อถ้ำเหล่านี้มีตำนานเล่าว่า เมื่อขบวนช้างของเจ้าเมืองนครศรีธรรมราชไปร่วมงานก่อสร้างพระบรมธาตุเจดีย์ เดินทางมาถึงบริเวณเขาลูกนี้ แม่ช้างเชือกหนึ่งเกิดเจ็บท้องจะคลอดลูก ขบวนจึงหยุดพักรอที่เชิงภู แม่ช้างคลอดลูกเป็นพลายตัวงาม และวิ่งเล่นซุกซนตามประสาลูกช้าง จนแตกตื่นไปทั้งกระบวน ลูกช้างจึงวิ่งเตลิดเข้าไปในถ้ำ หมอควาญจุดไต้เข้าไปตามหาแต่ก็ไม่พบเจอ เนื่องจากภายในถ้ำมีพื้นที่ต่างระดับกัน อีกทั้งหินงอก หินย้อยจำนวนมาก ก็เป็นม่านพรางเอาไว้ ลูกช้างจึงหายเข้าไปในถ้ำ จึงเรียก ถ้ำช้างหายตั้งแต่นั้นมา
การเที่ยวชมถ้ำช้างหายต้องเดินไปตามทางวนรอบระยะทางประมาณ 300-400 ม. ที่จัดทำไว้อย่างดี ระหว่างทางมีทางแยกเข้าโถงถ้ำต่างๆ แต่ไม่มีป้ายชื่อ มีทั้งหมด 6 ถ้ำ
เป็นโถงถ้ำที่ใหญ่ที่สุด ติดไฟส่องสว่าง มีลำธารเล็กๆ ไหลผ่าน แต่ไม่สามารถนั่งเรือลอดได้ มีหินงอก หินย้อยที่สวยงาม บางแห่งลดหลั่นเป็นชั้นๆ มีลักษณธคล้ายช้างสีทอง
อยู่ถัดจากเขาช้างหาย ปากถ้ำอยู่สูงจากพื้น ประมาณ 15 ม. กว้าง 1 ม. จากนั้นทางเดินจะลอดต่ำลึกลงไปจนถึงโถงถ้ำกว้างประมาณ 7 ม. ภายในมีชั้นหินงอกหินย้อยลดหลั่นเป็นชั้นๆ และมีหินปูนที่ก่อตัวคล้ายปะการัง เป็นผลึกใส ซึ่งไม่พบในถ้ำอื่น นอกจากนี้ยังมีหินที่มีลวดลายสวยงามคล้ายลายไม้ ลึกเข้าไปยังมีโถงถ้ำและลำธารเล็กๆ น้ำใสสะอาดไหลไปสู่ถ้ำลม
ถัดจากถ้ำเพกาประมาณ 50 ม. ปากถ้ำเสมอพื้นราบกว้าง 1.5 ม. เมื่อลอดผ่านเข้าไปด้านในจะพบลำธารใต้ดินที่ไหลมาจากถ้ำเพกา ภายในถ้ำลมมีกระแสลมเย็นพัดออกสู่ปากถ้ำตลอดเวลา แต่ตอนนี้ได้ถูกปิดไปแล้ว
อยู่ต่อจากถ้ำลม ปากถ้ำสูงจากพื้นประมาณ 4 ม. กว้าง 1 ม. สูง 3 ม. ภายในเป็นโถง มีหินงอกหินย้อยที่อ่อนช้อย ขาวสะอาดสวยงาม หินย้อยบางส่วนเป็นสีเหลืองทอง ลึกเข้าไปประมาณ 50 ม. มีทางเดินลอดไปยังลำธารที่ไหลมา จากถ้ำลม มีปลาพลวงอาศัยอยู่
ปากถ้ำห่างจากถ้ำทรายทองประมาณ 200 ม. อยู่สูงจากพื้นราบ 80 ม. ต้องไต่บันไดไม้ไผ่ลงไป ลักษณะเป็นโพรงลึก ค่อนข้างแคบและทึบ
ได้ชื่อจากแม่เฒ่าที่มาอาศัยอยู่ในถ้ำแห่งนี้ฤดูทำนา เมื่อ 70 ปีก่อน ถ้ำแม่คล้ายอยู่ด้านในสุดของถ้ำเขาช้างหาย ถายในมีหินย้อยลดหลั่นเป็นเชิงชั้นสวยงามชั้นหนึ่ง
การเดินทางไปยังถ้ำเขาช้างหายเป็นถนน รพช. ลาดยาง สลับลูกรัง คดเคี้ยวไปตามที่นา ของ ตำบลนาหมื่นศรี อำเภอนาโยง มองเห็นทิวเขาบรรทัดอยู่ลิบๆ มีทัศนียภาพที่สวยงามมาก โดยสามารถใช้ยานพาหนะได้ดังนี้
จากกลุ่มทอผ้านาหมื่นศรี เลี้ยวซ้ายตามถนน รพช. บ้านควนสวรรค์-นาโยงเหนือ ระยะทาง 600 ม. ผ่านวัดควนสวรรค์เป็นสามแยก เลี้ยวซ้ายตามถนน รพช. ไป ต.นาโยงเหนือ ประมาณ 2.5 กม. ถ้ำเขาช้างหายอยู่ขวามือ
นั่งรถสายตรัง-เขาช่องลงรถที่ตลาดนาโยงและต่อด้วยรถมอเตอร์ไซด์รับจ้าง
วาเลนไทน์ สวีทตี้
วาเลนไทน์ สวีทตี้ คือ ภาพยนตร์ไทยที่ออกฉายเมื่อวันที่ 9 กุมภาพันธ์ พ.ศ. 2555 กำกับโดย ฤกษ์ชัย พวงเพ็ชร์ นำแสดงโดย กวี ตันจรารักษ์, ณัฐฐาวีรนุช ทองมี, ธนกฤต พานิชวิทย์, โทนี่ รากแก่น, รมิตา มหาพฤกษ์พงศ์, โก๊ะตี๋ อารามบอย, อภิญญา สกุลเจริญสุข, อารักษ์ อมรศุภศิริ, อังศุมาลิน สิรภัทรศักดิ์เมธา, วรเวช ดานุวงศ์ และ คีรติ มหาพฤกษ์พงศ์ ภาพยนตร์ทำรายได้ 59 ล้านบาท
คูริฮาระ
คูริฮาระ () เป็นเมืองในจังหวัดมิยางิ ประเทศญี่ปุ่น สถาปนาขึ้นเมื่อวันที่ 1 เมษายน ค.ศ. 2005 จากการควบรวม 9 เมือง และ 5 หมู่บ้าน ตั้งขึ้นเป็นเมืองใหม่ มีขนาดพื้นที่ทั้งสิ้น 804.93 ตารางกิโลเมตร ประชากร 77,012 คน
ซิมพาทีฟอร์เดอะเดวิล
ซิมพาทีฟอร์เดอะเดวิล () เป็นเพลงของเดอะโรลลิงสโตนส์ แต่งโดยมิก แจ็กเกอร์ เป็นเพลงแทร็กที่ 1 ของอัลบัม "Beggars Banquet" ที่วางจำหน่ายในปี ค.ศ. 1968 นิตยสารโรลลิงสโตนได้จัดให้เพลงนี้อยู่ในอันดับที่ 32 ของ 500 เพลงยอดเยี่ยมตลอดกาล จากการจัดอันดับในปี 2004
เพลงนี้ระบุว่าแต่งโดย แจ็กเกอร์/ริชาร์ด แต่ในภายหลังแจ็กเกอร์ได้ให้สัมภาษณ์นิตยสารโรลลิงสโตนระบุว่า เขาเป็นผู้แต่งเพลงนี้เป็นส่วนใหญ่ โดยได้แรงบันดาลใจมาจากบทกวีลัทธิสัญลักษณ์นิยมของชาร์ลส์ โบเดอแลร์ (Charles Baudelaire) และจากนวนิยายเรื่อง "The Master and Margarita" ของมิคาอิล บูลกาคอฟ (Mikhail Bulgakov) 
มีคำร้องที่กล่าวพาดพิงถึงเหตุการณ์ในประวัติศาสตร์ เช่น การพิพากษาและการสิ้นพระชนม์ของพระเยซู, สงครามศาสนาในยุโรป, การปฏิวัติรัสเซียและการสังหารหมู่ราชวงศ์โรมานอฟ รวมไปถึงการลอบสังหารพี่น้องเคนเนดี
เพลงนี้ขับร้องโดยมิก แจ็กเกอร์ มีจุดเด่นที่เสียงกลองคองกาในจังหวะแซมบา ล้อไปกับการบรรเลงเปียโน กีตาร์เบส มาราคัส สลับกับเสียงคอรัส "WOO WOOS" โดยสมาชิกในวงตลอดทั้งเพลง
เนื้อเพลงบรรยายทัศนะของบุคคลที่หนึ่งผ่านมุมมองของลูซิเฟอร์ ยิ่งทำให้ภาพลักษณ์ของวงแย่ลงจากที่ถูกโจมตีมาก่อนหน้า จากเพลง "Let's Spend the Night Together" ว่าส่งเสริมเรื่องผิดศีลธรรม และจากอัลบัมก่อนหน้า คือ "Their Satanic Majesties Request" ว่าส่งเสริมลัทธิบูชาซาตาน และยิ่งถูกโจมตีว่าทางวงส่งเสริมความรุนแรงในหมู่วัยรุ่น หลังเกิดเหตุประท้วงการเหยียดผิว และเกิดจลาจลหลายครั้งในสหรัฐอเมริกาในปี 1968 หลังอัลบัม "Beggars Banquet" นี้วางจำหน่าย
ในระหว่างการบันทึกเสียงอัลบัม "Beggars Banquet" นั้น ฌอง-ลุค โกดาร์ด ผู้กำกับภาพยนตร์ชาวฝรั่งเศสได้ถ่ายทำภาพยนตร์สารคดีเกี่ยวกับการทำงานของวงเดอะโรลลิงสโตน เดิมใช้ชื่อภาพยนตร์ว่า "One on One" ต่อมาได้เปลี่ยนไปใช้ชื่อภาพยนตร์ตามชื่อเพลง ว่า "Sympathy for the Devil"
ศิลปินที่เคยนำเพลงนี้มาบันทึกเสียงใหม่ เช่น กันส์แอนด์โรสเซส (ปี 1994), ออซซี ออสบอร์น (ปี 2005) ศิลปินที่เคยนำเพลงนี้มาร้องในการแสดงสด เช่น เพิร์ลแจม ยูทู บองโจวี
เคเซ็นนูมะ
เคเซ็นนูมะ () เป็นเมืองในจังหวัดมิยางิ ประเทศญี่ปุ่น สถาปนาขึ้นเมื่อวันที่ 1 มิถุนายน ค.ศ. 1953 ตั้งอยู่ทางทิศตะวันออกเฉียงเหนือสุดของจังหวัดมิยางิ มีขนาดพื้นที่ทั้งสิ้น 333.37 ตารางกิโลเมตร จำนวนประชากร 73,403 คน
ทางด้านทิศตะวันออกติดกับอ่าวฮิโรตะและอ่าวเคเซ็นนูมะ มหาสมุทรแปซิฟิก
พื้นที่ส่วนใหญ่ของเมืองถูกทำลายจากเหตุการณ์แผ่นดินไหวและคลื่นสึนามิในโทโฮกุ พ.ศ. 2554
การทิ้งระเบิดที่เดรสเดินในสงครามโลกครั้งที่สอง
การทิ้งระเบิดเดรสเดิน เป็นการทิ้งระเบิดตามยุทธศาสตร์โดยกองทัพอากาศอังกฤษ (RAF) และกองทัพอากาศทหารบกสหรัฐ (USAAF) ซึ่งเป็นส่วนหนึ่งของกำลังฝ่ายสัมพันธมิตรระหว่างวันที่ 13 กุมภาพันธ์ ถึง 15 กุมภาพันธ์ ค.ศ. 1945 ในสงครามโลกครั้งที่สอง ในการตีโฉบฉวยสี่ครั้ง เครื่องบินทิ้งระเบิดหนัก 1,300 ลำ ทิ้งระเบิดแรงสูงมากกว่า 3,900 ตันและอาวุธเชื้อเพลิงใส่เดรสเดิน ซึ่งเป็นเมืองหลวงบาโรกของรัฐซัคเซิน ประเทศเยอรมนี พายุเพลิงที่เกิดขึ้นทำลายใจกลางนครเป็นอาณาบริเวณกว่า 39 ตารางกิโลเมตร มีผู้เสียชีวิตจากการทิ้งระเบิดครั้งนี้ราว 22,700 ถึง 25,000 คน
เซนทริโอล
เซนทริโอล ()
เป็นออร์แกเนลล์ส่วนที่อยู่ใกล้นิวเคลียส พบในเซลล์สัตว์ และโพรทิสต์บางชนิด มีขนาดเล็ก ใส มีรัศมีแผ่ออกมาโดยรอบมีรูปร่างคล้ายท่อทรงกระบอก ในแต่ละเซลล์จะมีเซนทริโอล 2 อัน เรียงในลักษณะตั้งฉากกัน
หน้าที่ของเซนทริโอล คือ ช่วยในการเคลื่อนที่ของโครโมโซมในขณะที่มีการผสมพันธุ์ของเซลล์แบ่งเซลล์
ประกอบด้วย[[ไมโครทิวบูล] คือ มีไมโครทิวบูล 3 ท่ออยู่รวมกันเป็นมัดทั้งหมด 9 มัด เป็นวงแหวนตรงกลางของกระบอกไม่มี มักเป็นคู่วางตั้งฉากกัน เรียกว่า [[เซนโทรโซม|เซนโทรโซม(centrosome)]]
[[หมวดหมู่:ออร์แกเนลล์]]
วีนา อะมอริส
วีนา อะมอริส (vena amoris) เป็นคำละติน แปลตามรูปศัพท์ว่าหลอดเลือดแห่งความรัก เชื่อว่าเป็นหลอดเลือดดำที่เชื่อมตรงจากนิ้วนางมือซ้ายไปยังหัวใจ ถูกยกขึ้นอ้างเป็นเหตุผลของวัฒนธรรมการสวมแหวนหมั้นและ/หรือแหวนแต่งงานที่นิ้วนางมือซ้ายในวัฒนธรรมตะวันตก อย่างไรก็ดี เรื่องนี้เป็นเพียงความเชื่อ นิ้วแต่ละนิ้วในมือทั้งสองข้างมีระบบไหลเวียนเลือดที่คล้ายคลึงกันอยู่แล้ว นิ้วนางมือซ้ายไม่ได้มีระบบไหลเวียนเลือดที่แตกต่างออกไปแต่อย่างใด
ศิรินันท์ โรจนธรรม
ศิรินันท์ โรจนธรรม เป็นนักแสดง นักร้อง ผู้ดำเนินรายการโทรทัศน์ชาวไทย
ศิรินันท์ เกิดในครอบครัวข้าราชการทหาร เมื่ออายุ 10 ปีได้เรียนเปียโน ที่ศูนย์ดนตรีวาทินี ของอาจารย์ประกาย สินธุวนิช น้องสาวของเธอขนิษฐา โรจนธรรม ลงประกวดร้องเพลงเวทีสยามกลการ ก่อนติดอันดับ 1 ใน 10 ซึ่งตามสัญญาจะต้องไปร้องเพลงประจำโรงแรมนารายณ์ แต่เนื่องจากน้องสาวติดภารกิจสอบประจำภาคเรียน เธอจึงต้องมาร้องแทนน้องสาว จนได้รับสัญญาว่าจ้างร้องประจำ
ในปี พ.ศ. 2528 เธอได้มีผลงานอัลบั้มเพลงกับค่ายอาร์เอสซาวนด์ ชื่อชุด "เพราะเธอ" มีเพลง "แอบรักเขา" สร้างชื่อ จนมีผลงานต่อเนื่อง อัลบั้ม "รอเธอ" ซึ่งมีเพลงดัง "สายน้ำไม่ไหลกลับ" ปี พ.ศ. 2530 ได้แสดงภาพยนตร์ "วิวาห์ไฟ" ที่ทำให้เธอได้รับรางวัลพระสุรัสวดี (ตุ๊กตาทอง) สาขาดาราร้ายหญิงยอดเยี่ยม จากนั้นได้แสดงภาพยนตร์เรื่อง "เก๊าม้าเก๋ง" คู่กับฉัตรชัย เปล่งพานิช ต่อด้วยภาพยนตร์เรื่อง "ฟ้าสั่งข้ามาเกิด" คู่กับสรพงษ์ ชาตรี และภาพยนตร์เรื่อง "ปล้น เช็คบิล" คู่กับลิขิต เอกมงคล ขณะเดียวกับก็มีผลงานอัลบั้ม "ใครก็ได้" มีเพลงดังอาทิ "คลื่นชีวิต", "ทางชีวิต" และ "น้ำผึ้งขม"
เธอแสดงละครโทรทัศน์เรื่อง "บริษัทจัดคู่" ทางช่อง 7 แสดงร่วมกับศรัณยู วงษ์กระจ่าง และพงษ์พัฒน์ วชิรบรรจง หลังจากนั้นแสดงภาพยนตร์เรื่อง "ทอง ภาค 4" และได้ทำงานเพลงอีกครั้งกับค่ายมิวสิคไลน์ ในอัลบั้มเพลงชุด "สายสัมพันธ์" พร้อมกับลงทุนธุรกิจสตูดิโอ อัดสปอตวิทยุและโทรทัศน์ จัดรายการวิทยุสถานีต่างจังหวัด ก่อนก้าวสู่รายการโทรทัศน์ ผลิตสารคดี "ท่องเที่ยวท่องโลก", "ตะวันยิ้ม" และ "Behind The Scene" ออกอากาศทางช่อง 9
เธออยู่เบื้องหลังรายการโทรทัศน์ ดำรงตำแหน่งเป็นรองผู้อำนวยการฝ่ายประชาสัมพันธ์ ปัจจุบันดำรงตำแหน่งรองผู้อำนวยการศูนย์ข่าวเยาวชนเพื่อเด็กพิการผู้ด้อยโอกาส และยังเป็นผู้อำนวยการโครงการตะวันยิ้ม ยังเป็นผู้ดำเนินรายการช่วงคลายทุกข์ทั่วไทย ทางช่อง 5
เกรียงไกร อมาตยกุล
เกรียงไกร อมาตยกุล หรือรู้จักในอีกชื่อว่า ซูโม่เอ๋ เป็นนักแสดง พิธีกรรายการโทรทัศน์ ชาวไทย จบการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย มีผลงานแสดงใน เพชรฆาตความเครียด เป็นพิธีกรใน ตู้ปณ. 5 และแสดงในภาพยนตร์ชุดบุญชู
ละคร
รถตุ๊ก ๆ หัวกบ
รถตุ๊ก ๆ หัวกบ เป็นรถบรรทุกสามล้อขนาดเล็ก ที่ใช้ในการขนส่งสิ่งของสำหรับอุตสาหกรรมขนาดเล็กจากประเทศญี่ปุ่น ถูกดัดแปลงมาจากรถบรรทุกสามล้อขนาดใหญ่ เพื่อใช้เป็นยานพาหนะสามล้อขนส่งสำหรับธุรกิจขนาดเล็กในสมัยก่อน โดยเน้นการออกแบบตัวรถและสีของรถให้เป็นเอกลักษณ์ มีลักษณะตัวรถในรูปแบบของกระบะสามล้อขนาดเล็ก ไม่มีหลังคาครอบด้านหลัง อีกทั้งหัวรถยังมีลักษณะคล้ายกับหัวกบ จึงทำให้รถบรรทุกสามล้อขนาดเล็กคันนี้ เป็นที่นิยมอย่างแพร่หลายในประเทศแถบเอเชียรวมทั้งประเทศไทย
ปัจจุบัน รถตุ๊ก ๆ หัวกบ กลายเป็นเสน่ห์อย่างหนึ่งของอำเภอเมืองตรัง แม้จะมีอายุที่มากกว่าครึ่งศตวรรษแล้วก็ตาม แต่ในปัจจุบันชาวตรังยังคงใช้รถตุ๊ก ๆหัวกบเป็นรถโดยสารบริเวณรอบอำเภอเมืองตรัง จึงเป็นเรื่องไม่น่าแปลกใจนักถ้าหากจะเห็นนักท่องเที่ยวที่ไปเที่ยวจังหวัดตรังส่วนใหญ่ โดยเฉพาะกลุ่มนักท่องเที่ยวชาวต่างชาติ มักจะไม่พลาดโปรแกรมนั่งรถตุ๊ก ๆ หัวกบตระเวนรอบเมืองตรัง
บริษัท ไดฮัทสุ (Daihatsu Motor Co., Ltd.) เริ่มทำการผลิตรถบรรทุกสามล้อขนาดเล็กในปี พ.ศ. 2500 สำหรับรถบรรทุกสามล้อขนาดเล็กที่มีลักษณะด้านหน้าคล้ายกบนั้น มีชื่อเรียกว่า ไดฮัตสุ มิดเจ็ต (Daihatsu Midget) โดยมีการผลิตออกมาทั้งหมด 2 รุ่น ได้แก่รถบรรทุกสามล้อขนาดเล็กทั้งสองรุ่นนี้ ใช้เครื่องยนต์เป็นแบบสองจังหวะ 350 cc. ระบายความร้อนด้วยอากาศธรรมดา กำลังเครื่องยนต์อยู่ที่ 12 แรงม้า ระบบเกียร์ธรรมดา 3 ระดับ น้ำหนักบรรทุกโดยรวมประมาณ 350 Kg. ความแตกต่างของรถทั้งสองรุ่นนี้คือ ช่องระบายอากาศที่อยู่ใต้ไฟหน้ารถรุ่น MP5 จะมีขนาดใหญ่กว่ารุ่น MP4ลักษณะเด่นอยู่ที่ระบบบังคับเลี้ยวเป็นแบบพวงมาลัย ห้องคนขับมีประตูเปิด-ปิด อีกทั้งผู้โดยสารยังสามารถนั่งคู่กับคนขับได้ แตกต่างจากรถบรรทุกสามล้อขนาดเล็กรุ่นแรก ๆ นักสู้ผู้ยิ่งใหญ่ ที่มีระบบบังคับเลี้ยวเป็นแบบแฮนด์รถจักรยานยนต์
สำหรับประเทศไทยนั้น เริ่มมีการนำเข้ารถตุ๊ก ๆ หัวกบจากประเทศญี่ปุ่นมาใช้ครั้งแรกในปี พ.ศ. 2502 ซึ่งขณะนั้นจอมพลสฤษดิ์ ธนะรัชต์ ดำรงตำแหน่งนายกรัฐมนตรี
ในปี พ.ศ. 2509 ได้มีการนำเข้ารถตุ๊ก ๆ หัวกบมายังจังหวัดตรังโดยทำการขนส่งลงเรือจากญี่ปุ่นเข้าสู่ประเทศไทยแล้วส่งต่อมาทางเรือสำเภาโดยรุ่นแรกที่นำเข้ามาคือ รุ่นมิดเจ็ท เอ็มพี4 (MP4 Midget) นับว่าเป็นรุ่นที่หาค่อนข้างยากในปัจจุบัน เพราะมีเหลืออยู่ให้เห็นจำนวนไม่มากนัก ต่างจากรุ่นมิดเจ็ท เอ็มพี5 (MP5 Midget) ซึ่งถูกส่งเข้ามาในภายหลัง จึงมีจำนวนมากและใช้กันมาจนถึงปัจจุบัน โดยได้มีการปรับแต่งเพิ่มเติมหลังคาให้กับรถ เพื่อป้องกันฝนและแสงแดดให้กับผู้โดยสาร
พื้นที่ในเขตจังหวัดตรัง มีส่ลักษณะทางภูมิศาสตร์ส่วนใหญ่เป็นลอนลูกฟูก หรือที่ชาวท้องถิ่นในจังหวัดตรังเรียกว่า "ควน" ซึ่งแปลว่า "เนิน" การใช้รถบรรทุกสามล้อขนาดเล็ก หรือ รถตุ๊ก ๆ ในการขนส่งทั้งสินค้าและผู้โดยสาร จึงมีความเหมาะสมและสะดวก เพราะนอกจากจะช่วยทุ่นแรงแล้ว ยังสามารถเข้า-ออก ภายในซอยที่คับแคบได้โดยง่ายอีกด้วย จึงเป็นเรื่องไม่น่าแปลกใจหากปัจจุบันในอำเภอเมืองตรัง มีการรวมกลุ่มกันจัดตั้งชมรมเกี่ยวกับรถตุ๊ก ๆ หัวกบชื่อว่า "ชมรมสามล้อเครื่อง" เพื่อเป็นการอนุรักษ์รถตุ๊ก ๆ หน้าตาประหลาด ที่ยังคงเหลือให้ได้เห็นกว่า 300 คัน ให้คงอยู่คู่กับชาวเมืองตรังต่อไป เพราะ "รถตุ๊ก ๆ หัวกบ" ได้กลายเป็นสัญลักษณ์สำคัญอย่างหนึ่งประจำจังหวัดตรัง
ลุนด์
ลุนด์ () เป็นเมืองในเขตสโกเน ประเทศสวีเดน มีประชากร 82,800 คน ในปี ค.ศ. 2010 จากในเขตเทศบาลที่มีประชากร 110,824 คน เชื่อว่าเมืองก่อตั้งราวปี ค.ศ. 990 มีมหาวิทยาลัยลุนด์ที่ก่อตั้งในปี ค.ศ. 1666 ซึ่งเป็นสถาบันการศึกษาและวิจัยที่ใหญ่ที่สุดในสแกนดิเนเวีย
มีอุตสาหกรรมวัตถุบรรจุภัณฑ์ สิ่งทอ การพิมพ์ เป็นที่ตั้งของบริษัทเทคโนโลยีหลายบริษัท เช่น โซนีอีริกส์สัน และอีริกส์สันโมบายล์แพลตฟอมส์ และบริษัทโทรคมนาคมอื่น ๆ
ตระกูลยามาอูจิ
โทกูงาวะ อิเอยาซุ ได้มอบแคว้นโทซะให้กับท่านคาซูโตโยะเป็นการตอบแทนความจงรักภักดีเนื่องจากท่านคาซูโตโยะเป็นไดเมียวที่ท่านอิเอยาซุไว้วางใจมากที่สุดคนหนึ่ง ก่อนจะถูกยกเลิกตำแหน่งไดเมียวและแปรสภาพเป็นจังหวัดโคจิ ในปี ค.ศ. 1871
ลีกภูมิภาค ดิวิชัน 2 ฤดูกาล 2555
ลีกภูมิภาค ดิวิชั่น 2 หรือที่รู้จักในชื่อ เอไอเอส ลีกภูมิภาค ดิวิชั่น 2 ประจำฤดูกาล 2555 เป็นการแข่งขันฟุตบอลลีกระดับที่ 3 ของประเทศไทย โดยจัดแบ่งการแข่งขันเป็น 5 ลีกตามภูมิภาค เพื่อความสะดวกในการเดินทางแข่งขันของแต่ละสโมสร และเป็นการกระจายการแข่งขันฟุตบอลไปทั่วประเทศ โดยจะคัดเลือกทีมชนะเลิศและรองชนะเลิศของแต่ละภูมิภาค เพื่อให้ได้ 12 สโมสร มาแข่งในระบบลีกอีกครั้ง โดยอันดับที่ 1-4 จะได้เลื่อนชั้นไปสู่ ลีก ดิวิชั่น 1
ลีกภูมิภาค ดิวิชัน 2 รอบแชมเปี้ยนส์ ลีก โดยจะคัดเลือกทีมชนะเลิศและรองชนะเลิศของแต่ละภูมิภาคเป็น 10 ทีม รวมกับทีมอันดับ 3 ของทุกภูมิภาคที่มีคะแนนสูงสุดอีก 2 ทีม เพื่อให้ได้ 12 สโมสร และ แบ่งการแข่งขันเป็น 2 กลุ่ม กลุ่มละ 6 ทีม และคัดเอาที่1และ2ของแต่ละกลุ่มรวม 4 ทีม เพื่อได้เลื่อนชั้นไปสู่ดิวิชัน 1
"ดูเพิ่มเติม ลีกภูมิภาค ดิวิชั่น 2 2555 รอบ แชมเปี้ยนส์ ลีก กลุ่ม A"
ทีม กลุ่ม A ที่ได้เลื่อนชั้นขึ้นไปเล่นไทยแลนด์ดิวิชั่น 1ในฤดูกาลหน้า
"ดูเพิ่มเติม ลีกภูมิภาค ดิวิชั่น 2 2555 รอบ แชมเปี้ยนส์ ลีก กลุ่ม B"
ทีม กลุ่ม B ที่ได้เลื่อนชั้นขึ้นไปเล่นไทยแลนด์ดิวิชั่น 1ในฤดูกาลหน้า
"แก้ไขล่าสุด วันเสาร์ที่ 27 ตุลาคม พ.ศ. 2555"
"แก้ไขล่าสุด วันเสาร์ที่ 27 ตุลาคม พ.ศ. 2555"
"แก้ไขล่าสุด 27 ตุลาคม พ.ศ. 2555"
"แก้ไขล่าสุด วันเสาร์ที่ 27 ตุลาคม พ.ศ. 2555"
เจ้าพระยามหินทรศักดิ์ธำรง (เพ็ง เพ็ญกุล)
เจ้าพระยามหินทรศักดิ์ธำรง (เพ็ง เพ็ญกุล) เป็นเป็นข้าราชการชาวไทย ต้นสกุล "เพ็ญกุล" ผู้ก่อตั้งโรงละครอย่างตะวันตกโดยใช้ชื่อว่า "ปรินซ์เธียร์เตอร์ (Prince Theatre)" และการริเริ่มแสดงละครโดยเก็บค่าชม
เจ้าพระยามหินทรศักดิ์ธำรง มีนามเดิมว่า วันเพ็ญ เพราะเกิดในวันเพ็ญเดือน 6 ปีมะเส็ง เวลายามหนึ่ง ตรงกับวันที่ 16 พฤษภาคม พ.ศ. 2364 ภายหลังเรียกเพียงโดยย่อว่าเพ็ง เป็นบุตรของหลวงจินดาพิจิตร (ด้วง) เพ็งมีพี่น้องอีกสี่คน ตนเองเป็นคนสุดท้อง ได้เป็นศิษย์ร่วมสำนักกับเจ้าฟ้ามงกุฎที่อารามสมเด็จพระพุทธโฆษาจารย์ (ขุน) ต่อมาเจ้าฟ้ามงกุฎทรงขอรับไปเลี้ยงและทรงออกนามว่า "พ่อเพ็ง" ครั้นเสด็จทรงราชย์เป็นพระบาทสมเด็จพระจอมเกล้าเจ้าอยู่หัวแล้ว โปรดให้เพ็งเป็นหัวหมื่นมหาดเล็กที่ตำแหน่ง"เจ้าหมื่นสรรเพธภักดี"
ต่อมาภายหลังทำสนธิสัญญาเบาว์ริงแล้ว พระบาทสมเด็จพระจอมเกล้าเจ้าอยู่หัวโปรดให้มีคณะทูตไปเจริญสัมพันธไมตรียังสหราชอาณาจักร เจ้าหมื่นสรรเพธภักดีเป็นอุปทูต เมื่อกลับคืนมายังกรุงเทพมหานครแล้ว จึงโปรดเลื่อนเจ้าหมื่นสรรเพธภักดีเป็น"พระบุรุษรัตนราชวัลลภ" ในคราวที่พระองค์ประชวรใกล้จะสิ้นนั้น พระบุรุษรัตนราชวัลลภก็ได้เฝ้าดูพระราชหฤทัยด้วย
ครั้นพระบาทสมเด็จพระจุลจอมเกล้าเจ้าอยู่หัวเสวยราชย์เป็นรัชกาลถัดมา ก็โปรดให้พระบุรุษรัตนราชวัลลภเป็นสมุหพระสุรัสวดีที่บรรดาศักดิ์"พระยาราชสุภาวดี" และในวันที่ 4 ธันวาคม พ.ศ. 2417 ก็รับสถาปนาเป็น"เจ้าพระยามหินทรศักดิธำรง สกูลวงศ์อรเอกดิเรกยศ มธุรพจนสุนทรธรรมยุติยานุวัติ บุรุษรัตนทุวาธิราชนิกรวรยุคลบาท บรมนาถสวามิภักดิสนิท วิสิฐคุณศรีรัตนธาดา อภัยพิริยบรากรมพาหุ" มีสถานะเทียบเท่าสมุหนายก แต่ว่าการกรมพระสุรัสวดีอย่างเดิม
เจ้าพระยามหินทรศักดิ์ธำรง ถึงแก่อสัญกรรมเมื่อวันที่ 2 มกราคม พ.ศ. 2437 ได้รับพระราชทานเพลิงศพเมื่อวันที่ 8 มีนาคม พ.ศ. 2438 ณ วัดเทพศิรินทราวาส ราชวรวิหาร